Tuin: rasse met ultra-dekoratiewe bessies - Wenke - 2022\nTuin: rasse met ultra-dekoratiewe bessies\n'N Skimmia met rooi balle\nDie skimmia is oorspronklik en nog steeds skaars, 'n manjifieke struik wat soveel verlei deur die skoonheid van sy blare en blomme as die vrugte daarvan. Die mooi winterrooi versier die tuin deur die winter en tot in die vroeë somer. Om in suur grond, in 'n gedeeltelike skaduwee geplant te word, wees versigtig om 'n vroulike plant goed te kies, want manlike plante dra nie vrug nie!\n'N Snoepie Callicarpa\nMaar hoe mooi, callicarpa bessies! Van 'n verstommende violetkleur is hulle gegroepeer in 'n groep wat plantkundiges simbole noem. Deur die loop van die herfs wek hulle stelselmatig die nuuskierigheid en bewondering van diegene wat na hulle kyk. In die algemeen noem ons die callicarpa "snoepboom", al word die bessies nie geëet nie en selfs voëls hou nie daarvan nie!\n'N Amelopsis met turkooisbessies\nBessies met verrassende kleure\nHierdie egte wingerdstok met wonderlike blare is 'n ware groente-nuuskierigheid, en word in die herfs bedek met turkooisblou bessies wat geleidelik na fuchsia-pienk ontwikkel. 'N Verskeidenheid van groot oorspronklikheid om sonder aarseling te plant in 'n dreinerende grond, in 'n gedeeltelike skadu.\n'N Dekoratiewe appelboom\nNet vir die plesier van die oë!\nSekere variëteite appelbome word veral gekweek vir die mooi vrugte van hul klein vrugte, wat beslis nie eetbaar is nie, maar van 'n reële dekoratiewe belang is. In die winter bring hulle rondheid en kleur na die tuin terwyl hulle wag vir die terugkeer van sonnige dae. Laat ons byvoorbeeld die variëteite Malus Evereste, Malus 'Golden Hornet', Malus 'John Downie' of selfs Malus 'Red Jewel' noem.\n'N Hond staan op vir sy kinorhodons\nDie krapende hare van ons kinderjare, ook baie dekoratief!\nWie het as kind nie die bessies van wilde rose wat op die hellings van die land groei, opgetel om te jeuk nie? Maar het u geweet dat hierdie klein rooi bessies (waarvan die botaniese naam, cinorrhodon, krabbelliefhebbers sal vermaak) baie deugde het? Nie net is hulle buitengewoon dekoratief nie, maar hulle kan ook in die herfs geoes word om voordelige kruietee voor te berei. As ons dus 'n Rosa canina in die tuin hierdie winter?\n'N Heilige bamboes met volgehoue vrugte\nDie heilige bamboes in Japan, die nandina, is 'n pragtige struik wat in die tuin en op 'n terras of balkon verbou word. Die baie aanhoudende bessies maak dit 'n baie dekoratiewe verskeidenheid deur die winter. 'N Seldsame verskeidenheid elegansie, maklik om te groei in die hele Frankryk, en selfs in tuine aan die see.\nHolly vir 'n feestelike voorkoms\nHolly, die bekendste rooi bessie\nSter van vakansie-versiering, blyk dit dat hulstyl homself natuurlik met klein balle versier het om met die Kersboom mee te ding. As u een in u tuin wil plant, moet u daarop let dat slegs vroulike plante vrugte dra, en dat sommige soorte geeloranje bessies oorspronkliker is as rooi.\n'N Cotoneaster met 'n vrygewige vrug\n'N Perfekte struik om van die vreugde van winterbessies te leer\nDie cotoneaster is maklik om te verbou en veeleisend, en het 'n baie mooi grysgroen blare wat in die herfs en winter bedek is met klein skarlakenrooi bessies. Aan die einde van die lente word dit vervang deur klein wit en pienk blomme, wat dit 'n verrassende verskeidenheid in alle seisoene maak. Beveel aan vir die gemak van onderhoud.\n'N Idesia polycarpa\nSoos 'n lug uit Japan ...\nIn die winter kan die Idesia polycarpa herken word deur die groepe rooi bessies wat die tuin 'n eksotiese, selfs eksotiese, atmosfeer gee. 'N Baie pragtige sierboom, mooi in enige seisoen, om nou in ryk, goed gedreineerde grond, in die son of in gedeeltelike skaduwee te plant.\nOns het ander baie mooi variëteite vir u gesien: Waarom nie 'n myrica cerifera nie? Of 'n vals peperboom?\nVideo: Van antieke badkamer naar luxe hotelspa. Metamorfose. Eigen Huis & Tuin (Mei 2022).\nCopyright 2022 \_ Tuin: rasse met ultra-dekoratiewe bessies...


Slyp jou tande (of oefen harder) vir die Knysna Oesterfees | rooi rose Slyp jou tande (of oefen harder) vir die Knysna Oesterfees | rooi rose\nDie gewilde Pick n Pay Knysna Oesterfees duur vanjaar van 29 Junie tot 8 Julie. Dis die ideale winterwegbreek vir die hele gesin!\nVersorg deur Mariette Snyman. Foto’s: verskaf.\nNá 2017 se vernietigende brande in die Knysna-omgewing is die inwoners gefokus op herstel. En hulle verrig wondere! Tuinroete-besoekers kan met ’n geruste hart na die Knysna Oesterfees toe kom; meer as 100 aktiwiteite is tydens die ten dae beskikbaar.\nHierdie gewilde sport- en leefstylfees is deesdae ’n instelling op die Suid-Afrikaanse winterkalender. Daar is werklik iets vir elkeen: sportentoesiaste kan deelneem aan die land se voorste fietsry- en hardloopgeleenthede; gesinspret is aan die orde van die dag en avontuurlustige siele kan hulle in die dramatiese natuurskoon en adrenalienaktiwiteite verlustig. Om nie te praat van die genot verbonde aan die wêreldberoemde Knysna-oesters wat jy met ’n glasie vonkelwyn kan afsluk nie!\nSoos gewoonlik sal daar geen tekort wees aan die beste spys en drank nie – plaaslike restaurante werk hard aan tema-spyskaarte vir die duur van die fees. Daar is ook ’n verskeidenheid konserte, komediante, modeparades en ander geleenthede, plus ’n avontuurryke program om die kleintjies gelukkig te hou. Moenie vergeet van die Momentum Health Kiddies Area nie – spesiaal vir die jonger mensies.\nHierdie jaar se sportprogram sluit bergfietsgeleenthede op Saterdag 30 Junie in, met 80 km-, 50 km-, 30 km- en 15 km-roetes, asook die meer onlangse toevoeging: ’n 30 km E-bike wedren. Die Momentum Knysna fietstoer vind op Sondag 1 Julie plaas en bied ’n 115 km en 50 km-roete. ’n Opwindende nuwe verwikkeling is nou bevestig. Die Momentum Knysna fietstoer se 115km padwedren, tesame met die 80 km en 50 km bergfietswedrenne, is nou “seeding qualifying events” vir die 2019 Cape Town Cycle Tour.\nDie Momentum Knysna Woudmarathon & Halfmarathon is twee van die land se mededingendste wedlope en vind plaas op Saturdag 7 Julie. Deelnemers kan uitsien na die asemrowende uitsigte oor die Knysna Strandmeer in die rigting van die Knysna Koppe naby die eindpunt. Dit behoort hulle die nodige inspirasie te gee!\nSkryf hier in vir die marathons en klik hier vir fietsinskrywings.\nBeplan jou wintervakansie rondom die fees, en geniet sommer ook die wonders van die Tuinroete: Uitstappies in die inheemse Knysna bos en die onvergeetlike gesig van die Knysna Koppe. Knysna Toerisme se #Knysnarises veldtog het help verseker dat hierdie baie besonderse dorp vir jou regstaan! Kom ondersteun die Knysna-gemeenskap en ervaar tien dae vol pret en avontuur.\nfietsryKnysnaOesterfeestravelKalenderdagboekhardloopGesinfeesfestivalwedloopbergfietscalendarfamilyrundiaryknysna oesterfeesknysna koppeknysna meergesinspretcyclemountain bikeMTBoysterheads\nWat jy moet weet oor vaksines wanneer jy swanger is


Koronavirus: WGO plaas 13 Afrikalande op hoë gereedheidsgrondslag | Maroela Media\n‘n Vrou met koronavirus word Woensdag uit ‘n ambulans gehelp in Wuhan, China. (Foto: AP)\nDie Wêreldgesondheidsorganisasie (WGO) het vandeesweek 13 Afrika-lande geïdentifiseer wat bedag moet wees op die gevreesde koronavirus weens hulle direkte bande met China of die groot aantal reisigers wat vanaf dié land hul lande binnekom.\nSuid-Afrika is een van dié lande.\nAnder lande sluit in Algerië, Angola, die Ivoorkus, die Demokratiese Republiek van die Kongo, Ethiopië, Ghana, Kenia, Mauritius, Nigerië, Tanzanië, Uganda en Zambië.\nDie WGO het gesê hoewel daar tot op hede geen bevestigde gevalle van die koronavirus in die Afrika-streek aangemeld is nie, hy die lande wil bystaan sodat hul ’n geval vinnig kan diagnoseer en behandel sou die virus kop uitsteek.\n“’n Nuwe virus is altyd ’n uitdaging en die meeste laboratoriums in Afrika het nie die belangrikste toerusting om toetse op ’n nuwe patogeen uit te voer nie,” sê dr. Matshidiso Moeti, streeksdirekteur van die WGO, in ’n verklaring.\nLuidens die verklaring werk die WGO nou saam met dié lande om hul kapasiteit vir die hantering van die virus vinnig op te gradeer. “Dit is van kritieke belang dat lande in die streek ernstige gevalle vroeg kan opspoor en behandel en só ’n wydverspreide uitbreking kan voorkom,” sê Moeti.\nDie WGO het vandeesweek die siekte wat deur die nuwe koronavirus veroorsaak word, COVID-19 gedoop.\nWoensdag word beskou as die dodelikste dag nóg wat COVID-19 betref, met 242 mense wat in een enkele dag weens die virus omgekom het. Sowat 14 840 is ook intussen met die virus gediagnoseer.\nDie dodetal staan nou op meer as 1 350, met byna 60 000 bevestigde gevalle.\nAfrika In die nuus koronavirus Suid-Afrika\nEk dink sa is soos gewoonlik nie toegerus en bevoeg om die uitbreek van corona virus te keer of te voorkom sou dit in suid afrika uitbreek nie,maar dit is maar die natuur se manier om die balans en ewewig te herstel\nAs hy Afrika vat is daar nie brieke nie , Afrika lyk my dink dat die virus ons nie gaan raak nie “dit is n Europese ding” dit verstom my nog dat daar nie een enkele geval in ons land is nie , die WGO raak lyk my ook bekommerd , soos die ander artikel kommentaar dalk weet ons mense nie hoe om te toes nie kwarentein bestaan ook nie in SA nie van almal wat instroom in die land in is net virus vry mense. :)\nAfrika gereed ? Wat ‘n klug .\nDat die virus hier gaan land, is net kwessie van tyd. Nie”as” nie maar wanneer. Daar is dan nie verbod geplaas tov sjinees om die land binne te kom. Hoeveel wat onwettig die land binne kom is nie besmet nie. Teen die tyd dat dit op getel word, is die virus so versprei dat dit nie gekeer kan word nie. Om hulp by die voorvadergees te vra gaan defnitief nie help nie.\nEk weet die Privaat hospitale is almal op gereedheid en het risikobestuur reeds in plek.


Waldor die groot(ste) gunsteling - Agri-Expo Livestock & Die Groot Plaasproe\nWaldor die reuse- Italiaanse Romagnola-bul is grόόt, en nόú is hy ook die Groot Gunsteling. Dié vyfjarige 1,2 ton swaar bul is op Saterdag 14 Oktober by die Groot Plaasproe op Sandringham buite Stellenbosch met dié titel bekroon. Duisende mense het hierdie viering van alles van die plaaslewe bygewoon, ‘n nuwe toevoeging tot Agri-Expo Livestock, die mees gesogte vee-ekspo in Suid-Afrika.\nDie publiek kon vanjaar vir die eerste keer vir hul gunstelingdier by die ekspo stem – met Tolla (die Boerbok), Strepies (die een week-oue miniatuurdonkie), Stella (die wees-llama) en Clara (die Meatmaster) as Waldor se mededingers. Besoekers kon ook unieke proe-ervarings soos gin-gegeurde kaas, Wagyu en Boerbokvleis ontdek. Adam Tas, Nic Stevens en die Wildberries het gesorg vir musiek en besoekers kon selfs leer lyndans.\nVolgens Johan Ehlers, Hoof Uitvoerende Beampte van Agri-Expo (die organiseerders van die ekspo), is hulle opgewonde oor die entoesiasme waarmee sowel die publiek as die landboubedryf hierdie nuwe konsep ondersteun het. “Met die Groot Plaasproe by Agri-Expo Livestock slaag ons in ons doel om ‘n platform te skep wat mense die geleentheid bied om landbou weer van nader te ervaar,” sê Ehlers. “Ons bedank graag elke besoeker, uitstaller, vertoner en vennoot wat bygedra het om van die Groot Plaasproe en Agri-Expo Livestock ‘n reusesukses te maak.”\nAndrew Masterson, ‘n bekende beesteler wat geskiedenis gemaak het deur sowel vanjaar se suiwel- as vleisbees-interraskampioenskappe te wen, sê hy het nog nooit soveel mense by ‘n beesskou gesien nie: “Dit bied vir ons ‘n wonderlike bemarkingsgeleentheid om ons beste diere aan die publiek bekend te stel.”\nWaldor is een van die mededingers by dié gesogte vleisbees-interraskampioenskappe. Wanneer hy nie in die ring is nie, is hy en sy eienaars, Willem en Luzahn Wagener, deel van die Santam Diere-laning by die ekspo waar veral kinders speel-speel meer van landbou leer. Hulle stalletjie, Wotan Romagnola Stud, is vanjaar aangewys as die wenners van die beste diere-uitstalling by die ekspo.\nVolgens Willem Wagener, president van die Romagnola-beestelersvereniging in Suid-Afrika, is die Romagnola ‘n baie ou ras en is sy doel in Suid-Afrika hoofsaaklik vir kruisteling. Wagener sê Agri-Expo Livestock is uniek omdat dit daarin slaag om die verbruiker wat die produk op die rak koop aan die wetenskap agter die produk bloot te stel: “Vanjaar het al my verwagtinge oortref. Leerders van die De la Bat Skool vir Dowes en heelwat mense in rolstoele kon ook vir Waldor ontmoet – dit is hierdie besonderse interaksie tussen mens en dier wat dit vir ons as uitstallers die moeite werd maak.”\nAgri-Expo, ‘n nie-winsgewende landbougenootskap, bevorder die beeld van landbou deur bemarkingsinisiatiewe soos ekspo’s, waaronder die Suid-Afrikaanse Kaasfees en Agri-Expo Livestock. Die Groot Plaasproe vind volgende jaar op Saterdag 13 Oktober by Agri-Expo Livestock (Donderdag 11 tot Saterdag 13 Oktober 2018) plaas. Vir meer inligting, besoek www.livestock.org.za, volg Livestock op Facebook, Twitter of Instagram, of kontak Agri-Expo by 021-975 4440 of admin@agriexpo.co.za.


Anton is nou die dansende bakker – van die kombuis tot die till | Die Son\nAnton is nou die dansende bakker – van die kombuis tot die till\nDeur Earl SeptemberSondag, Mei 10, 2020 19:00\nMonique Ross (Robyn Rossouw) het 'n nuwe dans partner in Anton gevind. ~ David Swart\nJINNE, maar het die bloed dié week gekook vir auntie Gerts!\nDie ou vrou weet ook nie wat om wanneer te sê nie. Sy is die oorsaak vir Steve se plan-B, wat net niks goed klink nie.\nAnton is nou die dansende bakker. Hy dans letterlik van die kombuis na die till en ná ure is dit met Monique.\nSy trek nogal na Nicolene. Ek hoop hy het ’n wenresep, want om Bompie en Langes sal hy sy moves moet ken.\nIn Yvette se donker tonnel is daar nou weer ’n liggie. Hopelik kan sy brode en koekies nurse.\nZane se lip sleep een dag op die grond en die volgende is hy high. Dié sokkerspeler is besig om own goals te score.\nAs Portia langs haar klong op die skoolbanke kan sit oor hy nie huiswerk doen nie, wat gaan sy doen as hoor van die drugs?\nSal ’n friendship regtig ’n double wedding kan surivive? Dit was nogal ’n bietjie obvious dat die troues by die skool sal plaasvind en Anton doen ook seker die catering, want ek twyfel of Wendy gevra gaan word.\nDie friendship-twee is ook verskriklik ekstra! Beatrice en Ronel kon maar net sê hul trourok moet blou wees. Maar nee, die twee neuk met azure! Weet hulle nie daar is baie mense wat nie eens weet dié kleur bestaan nie!\nVir twee besties moes hulle geweet het wat die ander se favourite kleur is, maar niks daarvan nie. Gelukkig stem hulle saam dat pers nie by Samantha pas nie.\nDie kind het beslis nie daai kleur nodig nie. Dalk moet hulle dit vir haar noem – net om haar tale te toets voordat sy weggaan om dit in ’n ander land te loop study.\nDaar is drie goed wat my snags wakker hou. Die een is hoe baie wyle David Abrahams lyk soos sy oorle skoonpa, George Cupido.\nDan is daar of Hein op Ritalin is, want niemand kan so hyper wees nie. Jy raak moeg net deur na hom te luister. Hy het so baie woorde; van dit kan aan Lorenzo gegee word. Dié waiter dwaal net in The Wendy House. Ander waiters appear altyd onverwags wanneer jy met ’n mond vol kos sit om te vra of als oukei is.\nWoelag se Afrikaans is vir my net té woelig. Hy klink soos ’n Afrikaans-onnie. Samantha, wat nou wil wegvlieg, moes dalk tale by die gangster gaan leer het.\nDie skool se hoofmeisie, Saartjie Petersen, wil nog steeds Captain Planet wees en order selfs ’n eks-inmate rond. Sy gee ’n mens flasbacks van Day Zero wat nooit gekom het nie.\nMa Laetitia wil weer Laingsburg toe oor dit nooit daar reën nie. Weet die vrou die average reënval daar is 150 mm per jaar? Sy lê en praat ook met die winter en toe is daar ’n kapgeluid. Ja-nee, die weer praat dalk nie terug nie, maar dalk gooi dit die nodige signs.


Duane 'Thor' Vermeulen gesels oor rugby en familie\nJY LEES NOU Duane 'Thor' Vermeulen gesels oor rugby en familie\nKyk, sommige ouens speel rugby sonder emosie. Ek is nie so nie. Coach [Heyneke Meyer] ... van sy spanpraatjies ... dit raak ’n ou nogals diep. Dan sit ’n ou maar so en jou oë raak tranerig en jy kan dit nou nie voor die manne wys nie. Nee, hy kry jou op só ’n plek jy voel jy sal deur ’n muur hardloop vir daardie ou.\nDis lekker, maar dis soveel anderster in jou eie land. Hier sing jy dit saam met jou mense. As jy dit hoor, daar’s geen beter gevoel nie. As jy oorsee is ... daar’s ander goed wat jou dan motiveer. Jy verteenwoordig jou land. As jy so opkyk ... jy pick maar ’n handjievol mense, kyk vir hulle en laat waai!\nJy’s bekend daarvoor dat jy hárd speel; nie sal skroom om jou lyf op die spel te plaas nie. Daarvan getuig die Spelers se Speler van die Jaar-trofeë hier tussen die ander ...\nLaat jou seuntjie jou nie soms terugdink aan jou eie kindertyd nie? Dit moes swaar gewees het toe jou pa klierkanker gekry het ...\nJa-a-a ... maar ’n ou’s jonk, jy verstaan nie. Ek kon so half sien dinge was nie meer dieselfde nie . . . my ma wat soggens die werkers trekkers toe te vat, hy wat in die bed bly lê, sy hare wat uitval. Jy vra vrae, maar jy kry nie altyd antwoorde nie. Alles was net te vinnig, te besig. En daar was niemand anders van die familie daar nie, geen support structure nie.\nDit was oggend ... ek is skool toe, standerd een. In die middae wanneer my pa die werkers gaan aflaai op die dorp, het ek altyd sommer saam teruggery. Maar dié middag sit ek en sit ek en niemand kom laai my op nie.\nEllispark verlede jaar, die 82ste minuut. Ek steel die bal, die penalty-fluitjie blaas, en Schalk val oor my en sê: ‘Dis verby, dis verby ...’\nHierdie is 'n uittreksel uit die Oktober-uitgawe van SARIE wat nou beskikbaar is. Laai die volledige artikel HIER af.


VIDEO: Pta-sanger spog met populêre enkelsnit | Rekord North\nVIDEO: Pta-sanger spog met populêre enkelsnit\nDirk luister graag na Britney Spears omdat sy ’n groot invloed op hom gehad het as kind en lewe graag met die musiekleuse: “Wanneer woorde opraak sal liedjies verder praat.”\nDirk van der Westhuizen het ’n sexy nuwe treffer wat vroeër vanjaar vrygestel is.\nEers is daar suiker gegooi, toe spoel hy dit af en nou gaan Dirk van der Westhuizen sy nuwe vuurwarm enkelsnit getiteld Sexy Vi My se oorweldige sukses geniet.\nDie enkelsnit, wat ook die titelsnit van Dirk se jongste album is, is ’n Afrikaanse pop/dansliedjie wat enigiemand sexy gaan laat voel.\n“Hierdie is definitief ’n liedjie wat jy op die dansvloer uit volle bors gaan saam sing en jy gaan hotter as botter voel,” vertel die sanger en lag nederig.\nDie liedjie is deur die talentvolle Johan Oberholzer geskryf. Johan is bekend vir talle treffers. Die album word ook versprei deur die suksesvolle Coleske Artists.\nLEES OOK: VIDEO: Nuwe musiekvideo vir Burgerd Botha\nOor die storie agter die liedjie sê Dirk: “Soveel mense se daaglikse lewens is gevul met prioriteite en verantwoordelikhede dat dae, maande en selfs jare net verby hul gaan sonder enige me time en feel good time. Ek hoop die liedjie gaan dit verander.”\n“Ek sing die liedjie gereeld by my optredes en mense ontvang dit goed. Ek glo enige iemand met ’n lus vir die lewe, wat ’n bietjie open-minded is, sal die liedjie geniet.”\nEn wat is ’n sexy liedjie sonder ’n sexy musiekvideo?\nDie video, wat deur Christiaan Wolf van Brickwolf Productions opgeneem is, speel af by Dirk se huis en het ’n tropiese gevoel.\n“Ons het alles verander in ’n tropiese huis- partytjie met palmbome en helderkleurige ligte. Ek en my dansers doen ook ’n Sexy Vi My-dans. Daar is ook tonele waar ek met ’n mooi meisie flirt, vir haar sing, swem en om die swembad kuier. Ek dink dit gaan ’n lekker partytjie-video wees,” sê hy.\nEn ja, die hemde gaan waai.\n“Ek hou mos daarvan om kanse te vat en voluit te leef,” skerts Dirk.\nDirk van der Westhuizen is in Pretoria gebore en sing al vandat hy kan onthou.\nLEES OOK: SKOOL: Wierda-seniors beKOOR die massas!!\n“As kind het ek elke nawee optredes in my kamer vir die familie gehou. Om te sing en mense te inspireer is deel van my DNA – dis wie ek is en al wat ek nog altyd wou doen,” sê hy.\nDirk is reeds nege jaar in die musiekbedryf doenig en spog met drie suksesvolle albums, ’n rits treffers en meer as ’n twee miljoen YouTube-trefslae.\nHy sonder as hoogtepunte uit elke vertoning, gesig wat ophelder en saam sing, elke pakkie of sakkie suiker wat hom tref en elke ontmoeting met mense wie se harte hy kon aanraak.\n“Ek wil ’n verskil maak en vir kinders leer dat jy anders en uniek kan wees”.\nHy put inspirasie uit ander plaaslike musikante en sê dat hy graag ’n lied saam met Karlien van Jaarsveld sal wil opneem.\nAs hy nie ’n sanger was nie, sou hy ’n persoonlike afrigter wou wees.\n“Ek het ’n baie groot liefde vir fiksheid en om mense in die beste weergawe van hulself te verander en te motiveer. Om fiks te wees, is soveel meer as net n mooi lyf – dis ’n gevoel van vryheid en selfvertroue.”\nDirk hou daarvan om liedjies te skryf wat met die hart praat. Volgens Dirk moet hy homself op die verhoog daarmee kan sien voor dat hy dit goedkeur.\n“Johan Oberholzer of Vaughan Gardiner skryf meesal regtig mooi liedjies. Ek skryf ook baie van my liedjies self en probeer maar lirieke in werk waarmee mense kan vereenselwig, maar steeds buite die norm is,” vertel hy.\nEn nes sy vorige musiek gaan Sexy Vi My iets wees waarby mense aanklank kan vind.\n“My musiek moet iets in mense wakker maak wat vrede, vreugde en ’n gevoel van geluk bring. Ek wil hê mense moet met toe oë en oop arms die musiek kliphard saam sing en vergeet van alles wat pla en net super ‘happy’ voel.”\nLEES OOK: Pta-boeredansgroep wals na Volkskunstefees in België\nHy beskryf sy musiek as feel good met ’n goeie boodskap of ’n bietjie humor. Hy sal ook graag eendag aanhangers aan sy stem vir ballades wil voorstel.\nWat weet sy aanhanger nie van hom nie?\n“As ek nie by een van my eie vertonings is nie, is ek bitter skaam tussen mense en voel baie vinnig uit,” vertel hy.\nEn die grootste les?\n“Dat enigiets wat maklik kom net tydelik is. Jy moet werk vir dit waarin jy glo en moenie op enige iemand staatmaak behalwe jouself nie. Aanhouer wen,” sê hy.\n“Moet nooit in jouself twyfel nie en moet nooit jou lewe en loopbaan met ’n ander persoon se loopbaan vergelyk nie. Elke persoon is uniek, dus het God ’n unieke plan vir ons almal. En ja, daar is beslis ’n plek in die son vir almal.”\nSy dagboek is reeds vol bespreek en hy wil graag mense regoor Suid-Afrika aan sy nuwe album voorstel.\nDié album sal ook op digitale platforms en in musiekwinkels beskikbaar wees.


Info. About HMS Thetis. What's This?\nⓘ HMS Thetis\nDie HMS Thetis was n Britse duikboot wat op 1 Junie 1939 tydens n toetsvaart gesink het, met n verlies van 99 persone. Dit was die derde duikboot wat in die T-klas vir die Britse Vloot voltooi is. Die duikboot is te water gelaat in 1938 en vandaar het dit sy finale aanvaardingstoetse ondergaan tot in Mei 1939. Die duikboot se bemanning het uit 5 offisiere en 48 manskappe bestaan, onder aanvoering van lt. kommandeur Guy Bolus.\nDie finale duiktoets is uitgestel tot 1 Junie 1939 in Liverpoolbaai. Die Thetis verlaat Birkenhead net na 09:00 met n groot aantal addisionele persone aan boord; in totaal 103. Die weer was goed, die see kalm met n ligte oostewind wat gewaai het. Almal aan boord het uitgesien na die vaartog. Die Thetis was vergesel deur die Grebecock, n tweejaaroue sleepboot met n bemanning van sewe onder beheer van lt. Dick Coltart. Die teenwoordigheid van die Grebecock was deel van die transaksie met die skeepsbouers, Cammell Laird. Die Grebecock moes ander skepe waarsku dat die duikboot in die omgewing is asook om passasiers van die Thetis op te laai wat nie meer met die tog wou voortgaan nie.\n1. Die noodlot slaan toe\nMaar alles was nie normaal nie. Binne-in die duikboot was die nommer 5-torpedobuis 533 mm oop aan die seekant en die agterste deur van die buis in die duikboot was ook oop weens n foutiewe instrument. Derhalwe het seewater in die duikboot ingestroom en die Thetis het gesink. Soos die tyd verbygaan word Coltart oortuig dat iets verkeerd geloop het met die Thetis. Hy stuur n boodskap na die duikbootbasis te Fort Blockhouse. Ongelukkig kry die bode wat die telegram moet aflewer se fiets n papwiel en die boodskap word vertraag. Toe dit uiteindelik afgelewer word, word vinnige torpedojaers na die ongelukstoneel gestuur en die RAF stuur vier Anson vliegtuie om te help met die soektog. n Bergingskip, die Valiant, word vanaf Liverpool gestuur; teen hierdie tyd was dit reeds agt ure sedert daar laas met die Thetis gekommunikeer is.\nDrie ure later sien n uitkykwag van die torpedojaer Brazen, iets in die verte op die horison. Dit was n 5.5 m gedeelte van die agterstewe van die duiboot wat teen n hoek uit die water gesteek het. Die duikboot lê teen n hoek in water wat 45 m diep is, ongeveer 24 km vanaf die kus van Wallis. Die toestand in die duikboot was haglik, die lug was besmet en het begin opraak. Bolus besluit om mense via die Davis Submerged Escape Apparatus DSEA uit die duikboot te kry. Min mense in die duikboot was egter opgelei om die toestel te gebruik. Vrywilligers stap na vore en kapt. Joe Oram, in bevel van die 5de Flottielje, en lt. Woods ontsnap suksesvol uit die duikboot. Hulle word opgepik deur die Brazen en kon toe verslag doen oor die situasie in die duikboot. Slegs vier persone ontsnap uit die duikboot.\nTeen daardie tyd was reeds ses torpedojaers, vyf sleepbote, die Llandudno - n lewensreddingboot en die bergingskip Vigilant versprei om die Thetis. Hul laaste plan was om n gat in die Thetis se kant te sny met n asetileenvlam maar teen 15:00 op 2 Junie breek die kabels en die Thetis sink tot op die bodem en neem die 99 persone aan boord saam met hom. Na nog pogings om die boot te bereik is die reddingspoging laat vaar teen die volgende dag. Familielede van die oorledenes het n regssaak van nalatigheid gemaak en ses-en-n-half jaar later is die saak deur die hof afgekeur.\nDie Thetis is drie maande later na die oppervlakte gebring en die lyke aanboord is begrawe. Die duikboot is herstel en herdoop as die HMS Thunderbolt. Die Thunderbolt het n klompie suskesvolle maande in die Middellandse See gehad voor hy deur n dieptebom vir die tweede en laaste keer gesink is op 14 Maart 1943.\nWikipedia: HMS Thetis


Aluminium paneel Valse plafon vervaardiger | Hlcaluminium\nAluminium paneel Vals plafon\nHlcaluminium het 'n span opgestel wat hoofsaaklik in produkontwikkeling betrokke is. Danksy hul pogings het ons aluminiumpaneel vals plafon ontwikkel en beplan om dit aan die oorsese markte te verkoop.\nMet volledige aluminiumpaneel vals plafon produksie lyne en ervare werknemers kan onafhanklik ontwerp, ontwikkel, vervaardig en toets alle produkte op 'n doeltreffende wyse. Gedurende die hele proses sal ons QC-professionele persone toesig hou op elke proses om kwaliteit van die produk te verseker. Daarbenewens is ons aflewering betyds en kan voldoen aan die behoeftes van elke kliënt. Ons belowe dat die produkte aan kliënte veilig en gesond gestuur word. As u enige vrae het of meer wil weet oor ons aluminiumpaneel Valse plafon, bel ons direk.\nOns het 'n ervare span wat bestaan uit verskeie kundiges van die bedryf. Hulle het jare lange ondervinding in die vervaardiging en ontwerp van aluminiumpaneel Valse plafon. In die afgelope maande het hulle gefokus op die verbetering van die praktiese gebruik van die produk, en uiteindelik het hulle dit gemaak. Trots praat, ons produk geniet 'n wye toepassingsreeks en kan baie nuttig wees wanneer dit in die veld (e) van aluminiumpaneel vals plafon toegedien word.


AfriForum besoek Laerskool Saamspan as deel van die nasionale kinderbeskermingsweek - AfriForum\nAfriForum besoek Laerskool Saamspan as deel van die nasionale kinderbeskermingsweek\ndeur AfriForum | Jun 2, 2021\nDie burgerregteorganisasie AfriForum se teenboelieveldtogspan het Laerskool Saamspan in Pretoria op 1 Junie 2021 besoek as deel van nasionale kinderbeskermingsweek. Dié veldtog dien as bewusmaking van afknouery in skole en sluit inligtingsessies met leerders in.\n“Dit is vir AfriForum belangrik om saam met leerders, onderwysers en ouers te werk om ’n verskil te maak en afknouery in skole hok te slaan. Veilige skole verseker ook veilige gemeenskap – nie net nou nie, maar ook in die toekoms. Elke leerder wat die teenboeliepraatjie bywoon, word toegerus met die nodige kennis en vaardighede om as leier in situasies op te tree waar afknouery plaasvind, m.a.w. om afknoubestand te wees. Kinders word ook geleer om te kan onderskei tussen afknouery en konflik,” sê Leandie Bräsler, AfriForum se bestuurder vir jeugleierskap.\n“Dit is vir ons skool belangrik om ’n boeliebewusmakingsweek te hou, sodat ons leerders en ouers weet ons veg saam teen afknouery. Met die boeliebewusmakingsweek gebeur drie dinge. Eerstens besef die leerder wat afgeknou word dat dit nie normaal of aanvaarbaar is nie. Tweedens gee dit leerders wat ander leerders afknou ’n kans om hulself as afknouers te identifiseer. Laastens gee dit leerders moed om te weet hulle is nie alleen nie en mag vir hulp vra. As bewustheid oor afknouers gekweek word, kan leerders en onderwysers saam teen afknouers staan,” sê Marius van Niekerk, hoof van Laerskool Saamspan.\nBesoek gerus www.teenboelie.co.za vir meer inligting oor AfriForum se teenboelieveldtog.


Kommissie en Oostenryk beveilig COVID-19-entstowwe vir die Wes-Balkan - EU-verslaggewer\nDie Kommissie en Oostenryk het die sluiting van ooreenkomste vir die lewering van COVID-19-entstowwe vir die Wes-Balkan aangekondig. Die 651,000 dosisse word gefinansier deur die pakket van € 70 miljoen wat deur die Kommissie in Desember 2020 aanvaar is en sal gedeel word met die fasilitering van Oostenryk. Die eerste aflewering aan al die vennote in die streek is in Mei beskikbaar, met gereelde bedrae tot Augustus.\nUrsula von der Leyen, president van die Europese Kommissie, het gesê: 'Dit is van kardinale belang om die inentingsveldtogte oral te bespoedig. Ek is bly om aan te kondig dat ons dosisse verseker het om gesondheidsorgwerkers en ander kwesbare groepe in die Wes-Balkan in te ent. Die Europese Unie staan by ons vennote in die streek, wat na ons op soek is na ondersteuning. Ek wil Oostenryk bedank vir die fasilitering van hierdie oordrag en sy vaste toewyding en solidariteit met die Wes-Balkan toon. ”\nOlivér Várhelyi, kommissaris van die uitbreiding en die omgewing, het bygevoeg: “Ten spyte van die huidige wêreldwye tekort, sal die EU lewensreddende entstowwe vir die Wes-Balkan lewer. Ons het ondersteuning verleen vanaf die begin van die COVID-19-pandemie: eerstens met mediese noodtoerusting soos maskers, ventilators, intensiewe sorgeenhede en ambulansvoertuie; tweedens deur die veerkragtigheid te versterk. Nou sal ons help om die inenting van alle mediese werkers in die hele streek, sowel as van die ander kwesbare groepe, te verseker. Ons gee om vir die Wes-Balkan wie se toekoms in die Europese Unie is. ”\nVir meer inligting, sien a persverklaring en 'n pers punt gehou deur kommissaris Várhelyi.\nEAPM: Vrees vir nuwe golwe wat verhoog word namate vergrendeling vergemaklik\nDie 'draagbare oase' van die Belgiese kunstenaar skep COVID-vrye borrel vir een


Hierdie koel sonbrille kan musiek deur u skedel vibreer - Generaal - 2021\nHierdie koel sonbrille kan musiek deur u skedel vibreer\nSonbrille wat musiek speel via beengeleiding? Yup - jy het reg gehoor. Bekendstelling van die Zungle Panther. Hierdie baster tussen sonbrille en koptelefoon is 'n moet. Die Zungle Panthers het 'n bietjie geheim. Hulle kan musiek speel en u telefoonoproepe beantwoord. Die liggewigbril gebruik Bluetooth-geleidingstegnologie. Eintlik neem hulle die klanksignaal van u telefoon af via Bluetooth en speel die musiek direk op u skedel! U hoor dus die musiek via trillings tot in die bene van u gesig en kakebeen.\nDie wonderlike ding met hierdie tegnologie is dat die klankgolwe u buite- en middeloorgebied mis, die gebiede waar die meeste skade aangerig word deur oormatige geluid. Dit beteken ook dat die persoon langs jou nie jou keuse van deuntjies hoef te geniet as jy jou pendel werk toe gee nie. Net die persoon wat die koptelefoon dra, kan hoor wat speel. Die Bluetooth-funksionaliteit beteken dat u ook oproepe kan maak en ontvang via die ingeboude mikrofoon. As 'n bonus lyk die bril ook redelik wonderlik en vind 'n goeie balans tussen klassiek en ongewoon.\nDie bril word herlaai deur 'n netjiese verborge USB-stekker en het 'n speeltyd van ongeveer 4 ure. Beter nog, hulle is waterdig. Die produk is regtig goed ondersteun op Kickstarter, wat verlede jaar meer as 'n miljoen dollar in befondsing gekry het. U kan nou vooraf op die Jungle-webwerf bestel.\nNog 'n groot voordeel vir kopgeleidende koptelefone is dat dit u ore "oop" laat vir straatgeraas. Die video op die webwerf wys 'n klomp dudes wat rondry en na ritmes luister, en alhoewel ons beide helms en 'n geen klankbenadering tot die paaie goedkeur, slaan hulle normale koptelefone wat u gevoelig laat vir gevare wat u nie kan hoor kom nie.\nAlhoewel dit die eerste sonbril met kopgeleidende koptelefoon is wat ons gesien het, is die tegnologie nie nuut nie. Alhoewel dit die afgelope paar jaar baie verfyn is. Sommige dateer beengeleiding as 'n musiekinstrument dat Beethoven 'n dirigentstok met sy tande vashou terwyl hy dit op die klavier laat rus terwyl hy komponeer. Dit word sedert die laat 1970's in gehoorapparate gebruik. Die weermag is ook groot gebruikers van die tegnologie. Kopstukke wat agter die oor gedra word, eerder as in die oor, word al geruime tyd gebruik. Hierdie tegnologie is baie nuttig in gevegte, aangesien dit die gebruiker in staat stel om die volle bewustheid van die omgewingsklanke te behou, terwyl hy steeds in kommunikasie bly.\nDie vermoë om bewustheid van die omgewingsklank te behou, het die tegnologie ook gewild gemaak onder atlete wat in die openbare arena speel, soos hardlopers en fietsryers wat nodig is om hul mededingers te kan hoor, of musiek kan luister of kontak met afrigters het. Hierdie tipe koptelefoon het die afgelope paar jaar in hoë rasse skrede toegeneem. Daar is nou 'n klomp groot spelers in die mark wat hulle vir die sport- en musiekbedryf beywer. Hierdie tegnologie sal net beter word, maar as u een van die eerste kombinasies van bril en koptelefoon wil wees, moet u beter vinnig optree!\nGewilde beeldbron:Zungle via YouTube\nBronne: Yankodesign, EverydayHearing, Zungle\nSIEN OOK: Apple AirPods: voldoen hulle aan die hype?\nKyk die video: Joshua na die Reën - Die Wêreld Binne My (Augustus 2021).\nCopyright 2021 \_ Besigheid en internet sagteware \_ Hierdie koel sonbrille kan musiek deur u skedel vibreer


Notule van die Sojawerkgroep: 29 April 2010\nDie vergadering word met skriflesing en gebed geopen deur Mnr J Erasmus.\nDie Voorsitter, Mnr GJH Scholtemeijer, heet almal welkom by die derde vergadering van die Sojawerkgroep van die jaar. 'n Spesiale woord van verwelkoming word gerig aan Mnre Herbst en Le Roux van LinkSeed, en Mnr Van der Westhuizen, hoofbestuurslid van GraanSA.\nMnr P Herbst LinkSeed\nMnr ID Lamprecht Departement Landbou: Mpumalanga\nMnr R le Roux LinkSeed\nMnr D van der Westhuizen GraanSA\nMnr B de Klerk Bryson\nNotule van die Sojawerkgroepvergadering van 10 Maart 2010\nDat die notule van die vergadering van die Sojawerkgroep gehou op 10 Maart 2010 goedgekeur word.\nDat die notule van die vergadering van die Sojawerkgroep gehou op 10 Maart 2010 na die Bemarkingskomitee verwys word vir plasing op die webblad van die PNS.\nDie Voorsitter neem die dokument wat Me Scheepers opgestel het rakende die derde produksieskatting van die Oesskattingskomitee vir die 2009-2010 produksieseisoen ter tafel. Hy komplimenteer die Oesskattingskomitee met die goeie werk wat hulle deesdae verrig. Hy stel Me Scheepers aan die woord.\nMe Scheepers sê volgens die derde produksieskatting wat die vorige week op 22 April vrygestel is, is beide die oppervlakte- sowel as die produksieskatting van kommersiële sojabone vir die 2009-2010 produksieseisoen onveranderd gelaat op onderskeidelik 311 450 hektaar en 587 950 ton. Sy noem dat die derde produksieskatting 71 950 ton, of 13,94%, meer is as die vorige seisoen se opbrengs van 516 700 ton.\nMe Scheepers sê volgens dié skatting, word die grootste sojaboon-oes in Mpumalanga verwag, naamlik 246 500 ton, of 42% van die totale produksie, gevolg deur die Vrystaat met 161 500 ton, wat 27% van die totale produksie verteenwoordig, KwaZulu-Natal met 78 000 ton, of 13% van die totale produksie, en Limpopo met 50 400 ton, wat 9% van die totale produksie verteenwoordig. Sy noem dat die oorblywende provinsies na verwagting 9% van die totale produksie sal lewer, of 51 500 ton. Sy sê die geskatte gemiddelde opbrengs is 1,89 ton per hektaar, wat 12,90% laer is as die 2,17 ton per hektaar wat die vorige seisoen geoes is. Sy noem dat die geskatte oppervlak beplant met sojabone van 311 450 hektaar, 'n toename van 73 700 hektaar of 31% verteenwoordig, vergeleke met die 237 750 hektaar wat die vorige seisoen geplant is.\nMe Scheepers noem dat die brutowaarde van sojabone vir die 2008-2009 produksieseisoen geraam word op R1,623 miljard, vergeleke met R1,134 miljard die vorige seisoen, wat 'n styging van 43,10% verteenwoordig. Sy sê die brutowaarde van sojaboonproduksie word bepaal aan die hand van die hoeveelheid sojabone geproduseer teen die gemiddelde basiese prys, soos ontvang deur produsente. Sy meld dat sy 'n grafiek getrek het wat die brutowaarde van sojabone sedert die 2004-2005 produksieseisoen reflekteer, en toon die grafiek duidelik dat 'n stygende tendens teenwoordig is. Sy noem dat die brutowaarde van sojabone gedurende die 2008-2009 produksieseisoen ongeveer 4,62% bygedra het tot die totale waarde van akkerbouprodukte. Sy sê die mieliebedryf lewer die grootste bydrae tot die brutowaarde van akkerbouprodukte, naamlik 46,26%, gevolg deur koring, waarvan die bydrae 14,10% beloop, suikerriet, met 'n bydrae van 12,58%, en sonneblomsaad, wat 'n bydrae lewer van 7,13%.\nMe Scheepers noem dat sy op versoek 'n tabel opgestel het wat voorlopige inligting bevat rakende die verdeling tussen droëland en besproeiing per provinsie ten opsigte van die 2009-2010 produksieseisoen. Sy sê die totale gebied onder besproeiing kom te staan op 37 150 hektaar, wat 11,9% van die totale oppervlakte verteenwoordig. Sy noem dat Limpopo beskik oor die grootste oppervlakte onder besproeiing, naamlik 87%, gevolg deur Noordwes met 35%, en KwaZulu-Natal, met 31%. Sy sê die inligting is gebaseer op die Departement van Landbou, Bosbou en Visserye se steekproef, en inligting wat vanaf die konsortium en die provinsiale departemente van landbou bekom is.\nDie Voorsitter sê die PNS het ten doel om meer proteïen plaaslik te produseer, ten einde ingevoerde proteïen te vervang. Hy noem dat die groei in die produksie van sojabone plaaslik reeds 'n aansienlike valutabesparing teweeggebring het. Hy sê die brutowaarde van sojaboonproduksie in die 2008-2009 produksieseisoen is inderdaad noemenswaardig.\nDie Voorsitter noem dat plaaslike sojaverbouing vir die eerste keer 300 000 hektaar oorskry, en is dit ook die eerste keer dat meer tonnemate sojabone as sonneblom geproduseer word. Hy sê Mnr Joubert het die vorige dag voorgestel dat die volgende mikpunt vir die verbouing van sojas moet wees dat meer hektare sojas as sonneblom geproduseer word.\nMe Scheepers noem dat die Oesskattingskomitee 'n versoek van die PNS ontvang het vir inligting rakende soja- en mielie-oppervlaktes en -opbrengs op 'n landdrosdistrikbasis, ten opsigte van Mpumalanga, Gauteng en die Vrystaat. Sy rapporteer dat die versoek vir bespreking verwys is na die Oesskattingskakelkomitee, wat in die loop van die volgende week vergader. Sy sê hoewel die Departement die opbrengsdata kan verskaf, word die insette van die konsortium benodig om die oppervlaktedata te bekom.\nDr Dreyer verduidelik op versoek van die Voorsitter dat die PNS gebiede met uitbreidingsmoontlikhede op 'n distriksbasis sou wou identifiseer. Me Scheepers bevestig op navraag van Dr Dreyer dat die ondersoek wél finansiële implikasies sou inhou, maar dat sy nie beskik oor definitiewe syfers nie.\nDie Voorsitter sê die PNS beoog om binne vyf jaar die vorige jaar se produksie van nagenoeg 500 000 ton te verdubbel na 'n miljoen ton, wat impliseer dat produksie iedere jaar met 100 000 ton sojabone moet toeneem, en dat die hektare binne die volgende vyf jaar moet verhoog vanaf 250 000 na 500 000 hektaar. Hy noem dat ondersoek ingestel is na die provinsies wat uitbreidingsmoontlikhede bied, en is gekyk na die persentasie-oppervlak wat sojaboonverbouing beslaan in vergelyking met mielieverbouing. Hy sê daar is byvoorbeeld bevind dat die Vrystaat duidelik uitbreidingsmoontlikhede bied, en sou aan die hand van die inligting, soos versoek vanaf die Oesskattingskomitee, maklik bepaal kon word spesifiek welke distrikte oor die meeste uitbreidingspotensiaal vir sojaverbouing beskik.\nDie Voorsitter bedank Me Scheepers vir die waardevolle insette wat sy gelewer het.\n(Besluit 7.2.1 van die Sojawerkgroepnotule van 10 Maart 2010)\nKennis word geneem van die uitgawe van die SAGIS Markinligtingsdokument gedateer 20 April, die Weeklikse Bulletin gedateer 13 April, en van die Maandelikse Bulletin, gedateer 19 Maart 2010.\nDr Griessel verwys na die tabel getitel "Imported oilseed products or animal feed components", soos vervat in bylae B op bladsy nege van SAGIS se markinligting. Hy vind dit interessant dat olie-invoere in 2009 nagenoeg 614 000 ton beloop het, terwyl 975 000 ton oliekoek in dieselfde tydperk ingevoer is, waarvan soja-oliekoekinvoere 783 000 ton verteenwoordig. Die Voorsitter sê dit bevestig die PNS se siening van die uitbreidingsmoontlikhede vir sojabone.\nMnr Potgieter noem dat SAGIS se jongste maandelikse bekendmakingsdata aandui dat 93 000 ton sojabone verwerk is vanaf Januarie tot einde Maart, teenoor die 61 000 ton, wat in die ooreenstemmende tydperk die vorige jaar verwerk is. Hy sê die persbedryf toon 'n oplewing, met 38 000 ton sojabone wat geprosesseer is in vergelyking met die 24 000 ton wat die vorige jaar in die ooreenstemmende tydperk geprosesseer is. Hy noem dat volvetverwerking toegeneem het vanaf 39 000 ton in die eerste drie maande van die vorige jaar tot 47 000 ton, vanaf Januarie tot Maart 2010.\nDie Voorsitter rapporteer dat Me Enslin bevestig het dat SAGIS data beskikbaar kan stel rakende die aanduidende uitvoerpariteitsprys van sojabone.\nDie Voorsitter sê volgens die Oesskattingskomitee se derde produksieskatting is 30 000 hektare sojas in KwaZulu-Natal aangeplant, en word 'n gemiddelde opbrengs van 2,6 ton per hektaar verwag, wat 'n totale geskatte opbrengs van 78 000 ton sojabone gee.\nMnr Du Plessis is die mening toegedaan dat die hektare en die tonnemaat redelik in die kol is. Hy sê hoewel dit gereën het, was daar 'n vensterperiode waarin die produsente heelwat van die oes kon afhaal, en is die oesproses feitlik afgehandel. Hy noem dat berig ontvang is van redelike sclerotiniaskade.\nMnr Herbst sê daar is dele in KwaZulu-Natal waar minder as 'n ton sojas per hektaar gestroop is. Hy spreek die vermoede uit dat die produksieskatting bietjie laer sal wees as wat verwag is. Hy sê die produsente sukkel baie met groenstam, en staan heelwat bone nog op die land, omdat dit nie gestroop kan word nie.\nMnr Havenga sê die verwagte opbrengs per hektaar is bietjie laer as dié van die vorige jaar. Hy voeg by dat hy ook bewus is van probleme met groenstam. Hy sê in die noordelike gedeeltes was daar haelskade in die laatseisoen.\nDie Voorsitter sê volgens die Oesskattingskomitee is 'n oppervlakte van 145 000 hektare sojas aangeplant in Mpumalanga, en word 'n totale opbrengs van 246 500 ton verwag, teen 'n gemiddeld van 1,7 ton per hektaar.\nMnr Büchner noem dat Kanhym definitief 'n beter soja-oes gaan behaal as die vorige jaar, ten spyte van die haelskade wat in die begin van die seisoen aangerig is. Hy sê die swakste land, wat reeds gestroop is, het 2,4 ton per hektaar gelewer, en sal die beter lande na verwagting 3,8 ton per hektaar en meer lewer.\nMnr Van der Westhuizen noem dat hy gebiede soos Bethal, Leandra, Standerton en Trichardt op die hoofbestuur van GraanSA verteenwoordig. Hy sê in daardie streek is die sojas ongeveer 30% klaar gestroop. Hy noem dat haelskade in daardie streek aangerig is, en het sy lande haelskade van tussen 43% en 54% opgedoen. Hy sê tans oes hy 'n gemiddeld van 2,2 tot 2,4 ton per hektaar. Hy noem dat 'n beter opbrengs verwag word as die vorige jaar, maar dat die reën groot probleme veroorsaak, en het van die produsente alreeds 10% skade opgedoen, weens peule wat oopspring.\nMnr Roos rapporteer dat minder sclerotiniabesmetting voorgekom het in sy streek, moontlik weens die droër omstandighede en laer humiditeit wat tydens Februarie voorgekom het. Hy sê die hael wat die vorige Dinsdag oor sy plaas neergesak het, het tot 50% van die bone uitgeslaan. Hy noem dat die lande tans baie nat is, en die pitte baie geswel.\nMnr Lamprecht sê hy staan by die Oesskattingskomitee se syfers, en voeg by dat sekere dele wél beter vaar, maar dat ander dele bietjie swakker vaar. Hy noem dat die reën, wat die afgelope twee weke neersak, die produsente daarvan weerhou om te stroop.\nMnr Van Wyk noem dat hy op 'n hele paar plekke waargeneem het dat produsente verplig is om eers onkruid dood te spuit, voor hulle kan begin stroop. Hy sê die onkruid het opgekom ná die laat reën.\nMnr Botha sê na wat berig word is die opbrengs van die vroeë aanplantings besonder laag, maar presteer die laat aanplantings egter beter. Hy verneem of dit in die veld waargeneem word. Mnr Roos bevestig dat dit definitief die geval was in die omgewing van Wonderfontein. Hy sê hoewel vroeë aanplantings die afgelope drie jaar suksesvol was, het sake anders verloop in die huidige produksiejaar.\nDie Voorsitter rapporteer by monde van Mnr Cronjé, en sê die westelike deel van Mpumalanga is baie nat, wat die stroopproses nadelig beïnvloed. Hy noem dat die vroeë aanplantings van tussen 15 en 20 Oktober klaar gestroop is, met 'n baie teleurstellende opbrengs van tussen 1,5 en 2,2 ton per hektaar. Hy sê dit kan vermoedelik toegeskryf word aan die koue, nat en bewolkte toestande wat vir 14 dae geheers het gedurende Desember, en die rol wat die gevolglike beperkte ligdageenhede gespeel het.\nDie Voorsitter sê luidens Mnr Cronjé het die aanplantings van die eerste tien dae in November aansienlik beter gevaar, en is 'n opbrengs van tussen 2,2 en 3,5 ton per hektaar behaal. Hy noem dat die laat aanplantings van 11 tot 15 November tans reg is om gestroop te word, en dat dit baie belowend lyk, maar dat die oorvloedige reën wat op 18 en 19 April neergesak het, die oesproses vertraag.\nDie Voorsitter rapporteer voorts, en sê Mnr Cronjé dui aan dat opmerklik min sclerotiniaskade voorgekom het, en dat geen roes waargeneem is op die kommersiële aanplantings nie. Hy noem dat die verwerkers se opbergruimte volgens Mnr Cronjé tot oorlopens toe vol is, en sal plaaslaaikontrakte in graansilo's opgeberg moet word, indien die produsente nie oor voldoende bergfasiliteite beskik nie.\nMnr Le Roux noem dat die grootste gedeelte van die oostelike gebiede se vroeë aanplantings met vinnige cultivars, wat tussen 15 en 20 Maart geoes is, uitstekend gevaar het, en het die meeste produsente naby of meer as 3 ton per hektaar geoes. Hy sê dit wil voorkom asof die later aanplantings nie so goed gaan vaar nie, ook met die uitdagings wat die klimaat skep.\nDie Voorsitter meld dat die oppervlakte onder sojas in Noordwes provinsie geskat word op 10 000 hektaar, 'n gemiddelde opbrengs van 2,8 ton per hektaar verwag word, en 'n geskatte opbrengs van 28 000 ton. Hy sê in die Limpopoprovinsie is 'n geskatte 18 000 hektare beplant met sojas, 'n opbrengs van 50 400 ton verwag word, ook met 'n gemiddelde van 2,8 ton per hektaar.\nMnr Potgieter sê hy sou voorlopig hou by die Oesskattingskomitee se syfers. Hy meld egter dat daar skade mag kom, en gaan die langdurige reën 'n effek hê op die stroopproses.\nDie Voorsitter sê volgens die Oesskattingskomitee is die geskatte aanplanting in die Vrystaat 95 000 hektaar, en word 'n opbrengs van 161 500 ton sojas verwag.\nMnr Botma bevestig dat hy by die syfers hou. Hy sê daar is produsente wat goeie oeste afhaal, maar is daar 'n moontlikheid dat die reën skade kan veroorsaak. Hy noem dat 'n redelike aantal kleiner produsente in die noordwestelike deel van die Vrystaat toegetree het tot sojaproduksie. Hy sê dié produsente het by hom navraag gedoen oor leweringspunte, en teen welke prys die sojas gelewer kan word. Hy is die mening toegedaan dat die onsekerheid uitgeklaar sal word, aangesien daar wél 'n SAFEX-silo in die omgewing is. Hy sê van die kleiner produsente het ook begin om die sojas te verwerk vir melkerye, en kom produsente al meer tot die besef dat daar ander gewasse is wat hulle kan plant. Hy noem dat sy buurman, wat Egret geplant het, tans 3,5 ton gemiddeld per hektaar stroop.\nMnr Herbst noem dat LinkSeed geweldig baie navrae ontvang oor sojas vir die komende produksieseisoen. Hy meld dat navrae ontvang is uit Bothaville, Parys, Heilbron, en selfs so ver soos Wolmaransstad.\nMnr Farr noem dat die aanplantings in die Vrystaat feitlik verdubbel het teenoor dié van die vorige produksieseisoen, en dit wil voorkom asof heelwat hektare op 'n laat stadium geplant is, in die huidige seisoen.\nMnr Maree rapporteer dat dit ongeveer twee weke gelede kwaai gehael het in gebiede soos Daniëlsrus, Petrus Steyn, Heilbron en Villiers. Hy sê baie skade is aangerig in Villiers.\nDie Voorsitter noem dat sojaverbouing in die Oos-Kaap nog in sy kinderskoene staan. Mnr Farr sê die geskatte oppervlakte van 800 hektaar onder sojas in die Oos-Kaap is steeds klein. Hy noem dat 'n produsent in Caledon in die Wes-Kaap 30 hektaar sojas aangeplant het, en is inokulasie met groot sukses in die middel van die ry toegedien deur die spilpunt, aangesien die aanvanklike inokulasie nie geslaagd was nie. Hy sê hierdie aanwendingsmetode kan veral in besproeiingsgebiede soos Vaalharts toegepas word, waar dikwels gebruik gemaak word van stikstoftoedienings wanneer nodulasie nie plaasvind nie.\nDie Voorsitter noem dat 'n lewendige organisme waarskynlik nie lank sal oorleef indien dit blootgestel word aan direkte sonlig nie. Mnr Van Wyk is van mening dat inokulant suksesvol toegedien kan word deur die spilpunt, indien die water redelik vinnig inloop in die grond. Hy sê die rhizobium behoort op dié manier vinnig in die grond in te gaan, voordat die son dit kan brand. Hy noem dat hy waargeneem het dat nodulasie in die middel van 76cm rye voorkom, waar produsente nie skoffel nie, in 'n praktyk van verminderde bewerking. Mnr Potgieter sê toediening deur die spilpunt kan moontlik geslaagd wees, indien weersomstandighede koel is. Dr Dreyer noem dat die praktyk op Vaalharts beproef is, dit soms gewerk het en soms nie, en is sukses behaal wanneer die inokulant in die aand toegedien is. Mnr Farr sê die inokulant is in die aand toegedien, op jong plante, ongeveer agt weke na opkoms.\nMnr Farr noem dat baie goeie opbrengste van tussen 2,5 en 3 ton per hektaar verwag word in Griekwaland-Oos, Maclear en Elliot. Hy sê die Accelerated and Shared Growth Initiative for South Africa (AsgiSa)-aanplanting is eers in Januarie gedoen, en word nagenoeg een ton per hektaar aldaar verwag. Hy noem dat dit baie koud en droog was in die omgewing van Matatiele en Kokstad vroeg in die seisoen, maar dat die plante goed herstel het, hoewel hy nie met sekerheid kan skat wat die opbrengs per hektaar gaan wees nie. Hy meld op navraag dat AsgiSa taamlik fokus op die gebied noord van Kokstad, en dat daar 'n kans is dat wisselbou met sojas en mielies aldaar ingebring sal word.\nDie Voorsitter sê die PNS het hom op 'n vyfjaarsituasie toegespits, en hou steeds by sy ideaal om een miljoen ton sojabone teen die jaar 2015-2016 te produseer, wat 'n produksietoename van 100 000 ton per jaar sou impliseer.\nDr Griessel gee 'n oorsig van die plaaslike en internasionale situasie in die sojaboonmark. Hy sê pryse het redelik verstewig, sedert die vorige vergadering wat op 10 Maart plaasgevind het. Hy noem dat die gelande prys van sojabone, wat toe te staan gekom het op R2 898, teen 26 April opgestoot het na R3 173.\nDr Griessel sê hierdie stygings in pryse het plaasgevind ten spyte van die feit dat Suid-Amerika se produksieverwagtings verder toegeneem het, met Argentinië se verwagte opbrengs wat vermeerder het van 51 miljoen ton na 55 miljoen ton, terwyl Paraguay se opbrengste van 6,9 miljoen ton toegeneem het na 7,5 miljoen ton. Hy noem dat die styging in pryse tydelik van aard is, en behoort die pryse na verwagting te daal, wanneer sojabone op volskaal gepers word.\nDr Griessel noem dat daar 'n paar redes is waarom sojapersing nie in volle swang is nie. Hy sê die Chinese regering het strenger kwaliteitsvereistes ingestel ten opsigte van sojaboonolie, en kan Argentynse persers nie voldoen aan hierdie vereistes nie. Hy noem dat Oil World egter daarop wys dat dié twee lande mekaar nodig het, en dat die geskille waarskynlik uitgeklaar sal word. Hy sê China se sojabooninvoere het in die huidige jaar toegeneem tot 45 miljoen ton, wat vier miljoen ton meer is as die vorige jaar. Hy noem dat die voorsieningsposisie in Noord-Amerika redelik laag is, weens die droogtes wat in Argentinië ervaar is. Hy sê hierbenewens was daar loongeskille by die hawens, en ook by die persers, wat die vloei van sojabone na persaanlegte vertraag het. Hy noem dat die vloei ook vertraag word deur die Argentynse sojaprodusente, wat bekend staan as "reserve sellers", en tans graan stoor in plastiese sakke op die lande, aangesien hulle die 35% uitvoerbelasting as problematies ervaar.\nDr Griessel noem dat biodieselproduksie in Brasilië geweldig toeneem, maar is Argentinië se biodieselverbruik heelwat laer as wat verwag is. Hy beskou dit as interessant dat vismeelpryse in Chile en Peru gestyg het na US$1 900 per ton, of R14 000, vir redelik-gemiddelde kwaliteit vismeel ("fair average quality"), terwyl die beter kwaliteit vismeel verhandel teen ongeveer US$2 000 per ton, of R14 740.\nDie Voorsitter verneem of die lede vrae wil stel, of kommentaar wil lewer, rakende Dr Griessel se siening. Mnr Joubert sê waar die verwagting is dat die prys van sojabone gaan daal, is die verwagting soveel te meer dat die prys van oliekoeke nog verder gaan daal, as gevolg van die groter persings vir biodiesel. Hy noem dat Brasilië vanaf 1 Junie sy inmengingsmandaat verhoog het van 3 na 4%, en word heelwat olie vanaf Argentinië uitgevoer na Europa, as gevolg van die probleem tussen Amerika en Europa, wat dit betref. Hy sê hierbenewens is die Chinese besig om likiditeit in die land in te kort, moontlik deur rentekoerse, en gaan die Chinese ook invoerpermitte vereis vir die invoer van oliekoek. Hy noem dat die Chinese na verwagting nie minder oliekoek sal invoer nie, maar kan die mate van beheer wat die Chinese op invoere plaas, 'n demper plaas op die oliekoekpryse.\nMnr Roos verneem of die sojaboon- en soja-oliekoekprys nog nader aan mekaar gaan beweeg. Hy sê die pryse beweeg die laaste paar maande al nader aan mekaar, met die gevolg dat die persers se wins al hoe minder word. Dr Griessel noem dat twee na drie miljoen ton minder sonneblom in die huidige jaar beskikbaar is. Hy sê sonneblom het nagenoeg 40% olie, en sal in die orde van sewe of agt miljoen ton meer sojabone gepers moet word om te voldoen aan die verhoogde olievereistes. Hy noem dat die United Soybean Board se langtermynsiening is dat daar steeds 'n styging sal wees in die prys van die sojaboonsaad sélf, hoewel sojaboonoliepryse sal styg, en sojaboonoliekoekpryse sal daal.\nMnr Büchner sê daar word oor die algemeen gestel dat die sojaboonprys dubbel dié van mielies moet wees, en is dit om dié rede waarom heelwat produsente wegbeweeg het van sonneblom. Hy noem dat sonneblom nie waarde toevoeg tot die produsent se hele pakket nie, en sojas 'n baie groter voordeel bied. Hy sê dit is om hierdie rede dat heelwat produsente in Bothaville en daardie omgewing nou wil begin om sojas te plant. Hy sê die enigste risiko sou wees as droogte gedurende Januarie voorkom, aangesien sonneblom droogteweerstand gee, wat sojabone nie doen nie, vernaam in die weste. Hy noem dat hy om dié rede aanbeveel dat vroeg aangeplant word.\nDie Voorsitter sê die voordeel van sojabone is dat dit floreer, indien dit laat reën. Hy noem dat risiko versprei moet word, en is wisselbou die aangewese oplossing.\nVerskeping: R3 173 | Wisselkoers: R7.37/US$\nGeland Durban 47% proteïen oliekoek 3 173.00\nGelande prys 3 467.00\nWaarde van volvetsoja 110% R3 814.00\nMin koste om sojabone na volvetsojabone te verwerk 965.00\n– Rente 15% (6 maande) 234.00\n– 5% ekstrusieverlies 182.00\nAfgeleide produsenteprys vir sojabone (op plaas) – R/ton R2 849.00\nMnr Potgieter noem dat die SAFEX-prys die vorige dag te staan gekom het op R2 560. Mnr Roos is die mening toegedaan dat die ekstrusiekoste wat Dr Griessel in sy berekening gebruik, aan die lae kant is. Hy sê ekstrusie kan nie teen minder as R300 per ton gedoen word nie. Dr Griessel noem dat hy die syfer bekom het by die Animal Feed Manufacturers' Association (AFMA).\nDat kennis geneem word dat die PNS se afgeleide produsenteprys vir sojabone soos op 26 April 2010 R2 849 beloop het.\n(Besluit 8.2.1 van die Sojawerkgroepnotule van 10 Maart 2010)\nKennis word geneem van die SAFEX-termynprys van sojabone soos op 12 April 2010, wat as Bylae E by die sakelys aangeheg is.\nDie Voorsitter onderneem om ter gelegener tyd terugvoering te gee oor die mate van vordering wat behaal is om die prys van sojas saam met dié van ander kommoditeite te beeldsend op die televisienuusprogramme.\nDat terugvoering ingewag word na aanleiding van die besluit dat ondersoek ingestel sal word na die moontlikheid om die sojaboonprys op die televisienuusprogramme beskikbaar te stel, saam met die prys van ander gewasse soos sonneblom, koring en mielies.\n(Besluit 9.1.1.1 en 9.1.1.2 van die Sojawerkgroepnotule van 10 Maart 2010)\nDaar word kennis geneem van die Sojabeplanningstaakspanbesluit dat samesprekings gevoer sal word met Mnre Du Plessis en Havenga oor sekere aspekte van die Supersojakompetisie, en dat die gesprek sal plaasvind na afloop van die huidige vergadering.\nDaar word voorts kennis geneem dat die gesprek met Mnr Joubert insake die berekening van sekere koste-items met betrekking tot die Super Sojakompetisie, met die oog daarop om dit in lyn te bring met Mnr Joubert se metodologie, oorstaan vir bespreking tydens 'n volgende vergadering.\nMnr Havenga rapporteer dat die cultivarproewe te Vryheid, Dundee en Normandien geoes is. Mnr Erasmus sê die proewe te Cedara was fisiologies ryp toe hy aldaar besoek afgelê het. Hy noem dat die plantdatum twee – cultivarproewe roes en donsige meeldou gehad het, wat hy daardie dag gespuit het. Hy sê die proewe het besonder goed vertoon op daardie stadium.\nMnr Erasmus sê hy het ook besoek afgelê by die cultivarproewe te Newcastle, Dundee, Memel, Normandien en Vryheid, wat almal baie mooi was. Hy meld egter dat laatopkomsonkruid, wat nie slegs in die proewe nie, maar ook in die produsente se lande voorgekom het, in 'n mate kommerwekkend was. Hy sê die onkruid gaan beslis 'n nadelige effek hê op die saadkwaliteit, sal die saad vlek, en sal die stropers moeilik stroop aan die onkruid wat in die lande is.\nMnr Büchner skryf die probleem daaraan toe dat produsente reken die normale spuitprogram hoef nie gehandhaaf te word, indien Roundup gespuit is nie. Hy sê dit is een van die grootste foute wat 'n produsent kan begaan, en benadruk dat Roundup nie die gewone spuitprogram vervang nie. Mnr Van Wyk bevestig dat laat onkruide 'n probleem is, veral kankerroos en kakiebos. Hy sê produsente moet nie vergeet dat die voorplantonkruiddoder teen dié tyd uitgewerk is nie.\nDr Griessel verneem wat die laatste stadium is wat glifosaat toegedien kan word, en word ingelig dat glifosaat toegedien kan word tot met blomstadium en ook na peulvorming. Mnr Botma noem dat die gifverkoopsman nie altyd die kennis het van dit wat op sojas gespuit kan word nie. Hy sê 'n verskeidenheid gif word voorgeskryf vir vooropkomstoediening, maar is die verkoopsmanne baie versigtig om raad te gee oor die tipes gif wat gespuit kan word ná opkoms. Hy noem dat sekere onkruide al meer toeneem, weens die gebruik om nie die normale spuitprogram te handhaaf nie.\nMnr Potgieter rapporteer dat die probleem ook in sy omgewing voorgekom het met die nat toestande, en het vinniggroeiende onkruid soos kankerroos, knapsekêrel en selfs grasse opgekom, toe die bone begin kleur en die blaredak begin verminder het. Hy bevestig dat die probleem nie elke jaar voorkom nie. Mnr Du Plessis sê abnormale weerstoestande word in die huidige produksiejaar ondervind, en kan die probleem daaraan toegeskryf word. Mnr Roos noem dat die probleem hierdie jaar opmerklik is, en ook voorkom in die mielielande.\nDie Voorsitter sê indien dit 'n tendens word dat laatopkomsonkruid 'n groterwordende probleem is omdat produsente, weens die gebruik van glifosaat, nie hul normale spuitprogram handhaaf nie, sal produsente hierop attent gemaak moet word.\nMnr Le Roux sê hy voorsien nie 'n probleem nie. Hy noem dat drie soortgelyke uitskieterjare ervaar is, en het die hoeveelheid onkruid oor daardie tyd heelwat toegeneem. Hy sê sodra teruggekeer word na normale jare, sal die omvang van die probleem van laat infestasies afneem. Hy noem dat die produsent se sak ook bietjie platter geraak het, en is dit moontlik die rede hoekom die nodige toedienings nie oor die breë spektrum gemaak is nie.\nMnr Erasmus noem dat die drie aanplantings te Empangeni, wat baie mooi gelyk het, reeds geoes is. Hy sê die fase een cultivarproewe wat te Dundee geplant is, het baie beter presteer as in die vorige seisoen, hoewel daar 'n geringe standprobleem was.\nMnr Du Plessis noem dat onderhandelinge reeds ver gevorder is rakende die optrede van 'n Argentynse gasspreker tydens die "No-Till"-Boeredag, wat op 8 en 9 September 2010 aangebied sal word.\nMnr Erasmus rapporteer dat die proef te Kinross baie goed vertoon het. Hy sê die proef is eers op 26 April geoes, weens die swaar reën wat daar geval en letterlik in strome deur die lande gekom het. Hy noem dat die proef te Delmas tans geoes word. Hy sê die proef te Groblersdal is baie goed versorg, en is ook reeds geoes.\nBlaarvoedingsmiddels – terugvoering\n(Besluit 9.2.2.1 van die Sojawerkgroepnotule van 10 Maart 2010)\nDr Caldwell sê sy is getaak om ondersoek in te stel na blaartoedieningsmiddels. Sy noem dat produsente, as gevolg van stygende insetkostes en dalende winsmarges, voortdurend op die uitkyk is vir maniere waarop soja-opbrengste verbeter kan word. Sy verwys na die artikel "Effect of fungicide on soybean growth and yield", soos vervat in bylae F, waarin rapporteer word dat navorsing getoon het dat omgewingstoestande en bepaling van plantsiektevlakke as 'n gids gebruik moet word vir die toediening van blaarswamdoders op sojabone. Sy sê swamdoders wat in die afwesigheid van swamsiektes toegedien is, het geen effek gehad op opbrengste nie.\nDr Caldwell sê sy het tydens die vorige vergadering genoem dat verskeie bronne daarop dui dat blaarvoedingsmiddels in der waarheid geen verskil maak nie, nie opgeneem word deur die blare nie, maar teen die plant afdrup en deur die plantwortels opgeneem word. Sy sê die wyse waarop chemiese middels opgeneem word deur plante is kontroversieël, en is die algemene oortuiging dat die middels nie opgeneem word deur die blare nie.\nDr Caldwell illustreer aan die hand van 'n visuele voorlegging die resultate van die navorsing wat een van haar honneursstudente met silikon en Eco-T®, 'n biologiese beheermiddel, op sojabone onderneem het. Sy sê die proewe is in potte geplant, en is 'n betekenisvolle toename in groei verkry toe silikon en Eco-T® toegedien is. Sy noem dat Eco-T® saad beskerm teen grondgedraagde patogene.\nMnr Farr noem dat kalkgronde variërende vlakke silikon het, en verneem of enige navorsing gedoen is oor die voordele wat dergelike grond vir plante inhou. Dr Caldwell sê gemelde navorsing is nog nie onderneem nie, en voeg by dat kritiek uitgespreek is omdat baie groot hoeveelhede silikon toegedien moet word om resultate te behaal, wat nie ekonomies lewensvatbaar sou wees nie.\n(Besluit 9.2.3.1 van die Sojawerkgroepnotule van 10 Maart 2010)\nDie Voorsitter sê 'n aantal produsente is genader om die produksieprobleme te identifiseer wat in daardie spesifieke gebied ervaar word, en is navorsing by wyse van strookdemonstrasieproewe onderneem ten einde die probleme aan te spreek. Hy noem dat proewe onder andere aangeplant is by Mnre Botma, Büchner en Roos, maar dat die demonstrasieproewe nie vir 'n tweede jaar aangeplant is nie, weens 'n tekort aan mannekrag.\nDie Voorsitter rapporteer dat Drs Jeenah en Le Roux onderneem het dat drie sojaboonavorsers aangestel sal word, en is die strookdemonstrasieproewe genoem as voorbeeld van 'n aksie waarmee die navorsers behulpsaam sou kon wees.\nDat kennis geneem word dat ondersoek ingestel sal word na die moontlikheid om individuele strookproewe op produsente se plase aan te plant, wanneer die mannekragprobleem aangespreek is.\nMnr Erasmus rapporteer ten opsigte van die nasionale cultivarproewe wat te Rustenburg aangeplant is, en sê die proef het weer besonder goed vertoon, en word die medium- en langergroeiers tans geoes. Hy sê die proef te Brits was vir hom aanvaarbaar, maar kon baie beter gewees het, en oorweeg hy dit om die proef aldaar ten minste drie weke vroeër te plant in die komende seisoen, ten einde 'n beter planthoogte te kry. Hy noem dat die plandatum-een proef te Potchefstroom geoes is, en is van die persele van die plantdatum-twee proef ook geoes.\nMnr Van Wyk sê die proef wat by Koedoeskop aangeplant was, het uitsonderlik mooi vertoon. Mnr Erasmus rapporteer dat 'n boeredag aangebied is te Koedoeskop, wat deur heelwat produsente bygewoon is. Hy sê dit was vir hom kommerwekkend dat die saadmaatskappy, wie se cultivars oorspronklik in daardie distrik aangeplant is, nie een sakkie saad in daardie gebied verkoop het nie, hoewel heelwat sojabone daar aangeplant word. Hy noem dat hy 'n beroep op die produsente gedoen het om nie slegs van teruggehoude graan as saad gebruik te maak nie.\nMnr Erasmus noem dat 'n boeredag op 13 April aangebied is te Memel, waar 'n Roundup Ready proef met 15 cultivars geplant is. Hy sê 'n hele aantal produsente wat vir die eerste keer sojas geplant het, het die dag bygewoon, en is heelwat vrae gevra. Hy noem byvoorbeeld dat daar reeds roes was in die lande, waarvan die produsente nie bewus was nie. Hy sê daar is versoek dat 'n opvolgboeredag aangebied word.\nMnr Erasmus noem dat die cultivarproef te Bothaville nie baie goeie stand gehad het nie. Hy sê verskeie probleme is ondervind met die proef, byvoorbeeld rye wat op spore geval het. Hy noem dat die proef vir die eerste keer te Bothaville aangeplant is, en behoort die proef in die toekoms meer suksesvol te wees, noudat die probleme identifiseer is.\nMnr Erasmus sê die proef te Glen lyk besonders mooi, en word in die volgende week geoes. Hy noem dat die proef te Bethlehem daardie dag geoes word, en is geen probleme met die proef ervaar nie. Hy sê die proef is goed versorg. Mnr Maree noem dat VKB 'n proef te Tweeling geplant het, en dat ook dié proef baie goed gevaar het. Mnr Erasmus sê die proef te Villiers is reeds geoes, en was, soos die vorige jaar, weer baie mooi.\n(Besluit 7.3.5.1 van die Sojawerkgroepnotule van 10 Maart 2010)\nMnr Farr noem dat die nasionale cultivarproewe in die Oos-Kaap geoes is.\nVerslag is reeds gelewer onder die onderskeie provinsies.\nDaar word kennis geneem van die onderskeie roesrapporterings, te wete 16 Maart te Kinross en Kestell, en 31 Maart te Potchefstroom. Die Voorsitter sê volgens alle aanduidings funksioneer die SMS roeswaarskuwingsstelsel baie goed.\nDr De Kock noem dat daar tydens die vergadering van die Sojaroeswerkgroep besin sal word oor die voorstel dat van die roesvangerproewe gelaat word, sodat bepaal kan word wat die effek later aan sal wees. Hy is van mening dat só iets gedoen moet word by 'n proef waar die roes laat inkom.\nMnr Maree noem dat daar nie gespuit is, nadat die roes op die vangerproef te Kestell gerapporteer is nie. Hy sê daar het egter geen roesbesmetting voorgekom op die kommersiële aanplantings nie. Mnr De Beer bevestig dat wél gespuit is, nadat die proewe te Potchefstroom besmet is.\nDat kennis geneem word dat die volgende vergadering van die Sclerotiniawerkgroep gehou word op 20 Julie 2010.\n(Besluit 10.3.2.1 van die Sojawerkgroepnotule van 10 Maart 2010)\nDr De Kock noem dat daar tydens 'n vorige vergadering melding gemaak is van 'n uiters effektiewe middel wat aangewend kan word teen sclerotiniabesmetting, hoewel dié middel nog getoets moet word. Hy is die mening toegedaan dat die PNS 'n verantwoordelikheid het om dié inligting aan die Werkgroep beskikbaar te stel, sodat die middel getoets kan word en die moontlikheid uitgeskakel word dat produsente weerhou word van 'n middel wat moontlik 'n oplossing kan bied. Die Voorsitter sê daar is verskillende middels wat wêreldwyd aangewend word teen sclerotinia, sonder sukses. Hy ondersteun die gedagte dat die middel volgens aanvaarde wetenskaplike beginsels getoets word.\nMnr Botha meld dat die middel beskikbaar is onder die handelsnaam Gliogro. Hy sê Dr Caldwell is versoek om die produk te toets, en indien sy nie kans sien daarvoor nie, sal besluit moet word op welke manier die produk getoets gaan word, en hoe die proses gedryf gaan word. Dr Dreyer sê toetsresultate moet beskikbaar gestel word wanneer 'n produk geregistreer word, en doen aan die hand dat die toetsresultate aangevra word.\nMnr Botha verduidelik dat die produk nie 'n chemiese middel of onkruiddoder of iets soortgelyk is nie, met die gevolg dat die registrasiepapiere nie benodig word om die produk na te vors nie. Hy sê die aanspraak word gemaak dat Gliogro sclerotinia kan keer en beheer.\nDie Voorsitter reël dat die saak verwys word na die Tegnologiekomitee. Hy sê dit sal 'n deurbraak wees indien wetenskaplik bewys word dat Gliogro sclerotinia wél kan keer en beheer, soos beweer word. Dr De Kock ondersteun dié voorstel. Dr Griessel sê daar is bevind dat sclerotiniabesmetting soms voorkom, en soms nie, en kan Prof McLaren betrek word, sodat hy kan toesien dat sclerotiniabesmetting wel bewerkstellig word, en die produk na behore getoets kan word.\nMnr Van Wyk rapporteer dat hy 'n sclerotiniaproef onderneem het, as deel van die demonstrasiestrookproewe wat in die vorige produksiejaar aangeplant is. Hy sê daar is bevind dat die vinnige groeier ook baie vinnig peule volmaak, en is sclerotinia op dié manier ontwyk. Hy noem dat dié cultivar 'n gemiddelde opbrengs van 3,6 ton per hektaar gelewer het in daardie proef, terwyl die cultivar wat die naasbeste presteer het, net oor die een ton per hektaar gelewer het, met die chemiese en ander biologiese behandelings wat gedoen is. Hy sê die proef is herhaal, en is slegs een chemiese middel wat geregistreer is op sclerotinia gebruik, is sekere rye van die cultivar gespuit en is ander nie gespuit nie. Hy noem dat sekere persele nie sclerotinia opgedoen het nie, maar het sommige persele nagenoeg 62% besmetting opgedoen. Hy sê ontwyking bly steeds die antwoord.\nMnr Du Plessis noem dat hy berig ontvang het dat sclerotiniaverspreiding in KwaZulu-Natal baie meer sigbaar was die afgelope produksieseisoen. Hy sê daar word al meer gesê dat teruggehoude graan as saad hier 'n groot rol speel, en dat dit gaan om die skoonmaak van die saad. Hy wys egter daarop dat die produsent probleme in die gesig staar, as hy eers sclerotinia in sy lande kry.\nDr De Kock sê die uitslae van die landwye opname oor die voorkoms van sclerotinia sal eersdaags beskikbaar gestel word.\nDat die saak rakende die evaluering van Gliogro, die middel wat klaarblyklik sclerotinia kan keer en beheer, verwys word na die Tegnologiekomitee.\n(Besluit 10.4.1 van die Sojawerkgroepnotule van 10 Maart 2010)\nDie Voorsitter noem dat die Oliesade Advieskomitee (OAK) 'n navorsingsprojek befonds het oor die kwaliteit van sekere rhizobium-entstowwe wat plaaslik verhandel word. Hy sê dit wou voorkom asof sekere maatskappye entstof verkoop het waarvan die rhizobiumtelling nie na wense was nie. Hy noem dat die een navorser wat by die projek betrokke was, oorlede is, en dat die ander navorser intussen afgetree het, en die finale navorsingsverslag nog nie beskikbaar gestel is nie. Hy sê GraanSA is versoek om die saak op te neem met die Registrateur, en verneem of enige vordering in dié verband behaal is.\nMnr Potgieter rapporteer dat GraanSA die Kantoor van die Registrateur per brief ingelig het dat 'n OAK-befondsde studie bevind het dat die kwaliteit van sekere rhizobiumentstowwe wat plaaslik verhandel word onder verdenking is. Hy sê geen terugvoering is nog ontvang nie, aangesien die Kantoor van die Registrateur klaarblyklik wag vir 'n kopie van die betrokke navorsingsverslag, alvorens hulle reageer.\nMnr Botha sê geen vordering sal behaal word alvorens die verslag met die rhizobiumresultate beskikbaar gestel word nie. Mnr Keun sê hy volg die saak gereeld op, en poog die LNR-NIPB steeds om die verslag te finaliseer, hoewel daar sekere haakplekke is.\nDat terugvoering ingewag word rakende die Kantoor van die Registrateur se reaksie op die inligting wat GraanSA aan hulle deurgegee het oor die huidige stand van sake met betrekking tot die onbevredigende kwaliteit van sekere rhizobiumentstowwe wat plaaslik verhandel word, en ook oor die tekortkominge met betrekking tot die behoorlike toetsing van gemelde entstowwe.\n(Besluit 10.5.1 van die Sojawerkgroepnotule van 10 Maart 2010)\nDaar word kennis geneem van die artikel "Distillers' dried grains with solubles (DDGS) – a key to the fuel ethanol industry", soos gepubliseer in die Inform van Desember 2009.\nDie Voorsitter rapporteer dat dit steeds goed gaan met die biobrandstofbedryf, en word in die artikel tot die slotsom gekom "Ethanol is not the entire solution to our energy needs, but it is a key component to the bigger picture of energy independence". Hy noem dat Suid-Afrika oor oliesade beskik, soos sojas en canola, wat vir biobrandstowwe gebruik kan word, maar mag etanol volgens regeringsbeleid nie uit mielies vervaardig word nie.\nDie Vooorsitter sê volgens die inligting wat tot die beskikking van die PNS is, is voldoende sojaboonsaad beskikbaar in die 2010-2011 produksiejaar vir 108 000 hektaar. Mnr Herbst noem dat GraanSA die inligting bekom het by die onderskeie saadmaatskappye. Hy sê LinkSeed sal die hoeveelheid saad wat in 'n 25kg houer is, op die etikette aandui. Hy meld op navraag dat nagenoeg 165 000 pitte in 'n 25kg houer voorkom.\nMnr Erasmus bevestig dat hy die VKB-inligtingsdag te Memel bygewoon het. Hy sê nagenoeg agt produsente, wat nuwe toetreders tot die sojabedryf is, het die dag bygewoon. Hy noem dat die produsente gretig is om meer te leer oor sojaverbouing, en meer gewillig is om nuwe saad aan te koop, aangesien hulle glo dat beter opbrengste op dié manier behaal sal word.\nMnr Van Wyk noem dat hy opgetree het tydens die OVK-Inligtingsdag, wat aangebied is te Clocolan, waar meer as 100 produsente opgedaag het. Hy sê Mnr De Beer het die vraesessie hanteer. Mnr De Beer bevestig dat daar heelwat belangstelling was onder die produsente, en is baie vrae gestel oor cultivars.\nMnr Van Wyk sê daar was ook 'n goeie opkoms by die boeredag wat op 17 Maart aangebied is op Mnr Koos Pieterse se plaas te Koedoeskop. Hy rapporteer dat hy hom nie juis ten gunste van blaarvoedingsmiddels uitgespreek het nie, en aanbeveel het dat die middels gebruik word indien dit nodig sou wees om mikro-elemente en dies meer aan te vul. Mnr Erasmus noem dat hy die teenwoordiges toegespreek het oor cultivars, maar noem egter dat daar nie veel belangstelling was in sy aanbieding nie, aangesien die produsente in daardie distrik geneig is om teruggehoude graan as saad te gebruik, en nie belangstel in nuwe cultivars nie. Mnr Potgieter wys daarop dat die produsente in daardie gebied weet wat hulle wil plant, en sal nuwe cultivars baie goed gepromoveer moet word aldaar.\nMnr Erasmus noem dat hy die NWK se Inligtingsdag op 18 Maart te Rietgat bygewoon het. Hy sê nagenoeg 120 produsente het die dag bygewoon, maar is min belangstelling getoon in sojabone, en is meer gefokus op die ander gewasse. Mnr Herbst opper die moontlikheid dat 'n boeredag gerig op sojas aangebied word in die Noordwes provinsie, en sê hy sou bereid wees om as spreker op te tree.\nMnr De Beer rapporteer dat hy 'n lesing oor cultivars aangebied het by die Soygro-Inligtingsdag, wat op 24 Maart aangebied is. Hy sê hoewel die produsente baie belang gestel het in konvensionele cultivars, was daar nie veel belangstelling in Roundup Ready sojas nie.\n(Besluit 12.2.1 van die Sojawerkgroepnotule van 10 Maart 2010)\nDie Voorsitter sê die PNS het Mnr Birch getaak om 'n literatuurstudie te doen rakende die ekonomiese en ander voordele van sojas in 'n wisselboustelsel. Hy noem dat Dr Griessel die saak met Mnr Birch sal opvolg, en dat terugvoering tydens 'n volgende vergadering gegee sal word.\n(Besluite 12.3.1 en 12.3.2 van die Sojawerkgroepnotule van 10 Maart 2010)\nDie Voorsitter rapporteer dat Prof Blignaut in sy ondersoek na die totale plaaslike oppervlakte wat geskik is vir die verbouing van sojabone, bevind het dat drie miljoen hektaar hier ter sprake is. Hy sê die verslag sal na die Raad van die PNS verwys word vir goedkeuring, waarna dit aan 'n volgende vergadering van die Sojawerkgroep beskikbaar gestel sal word. Hy noem dat die syfer ook deurgegee sal word aan die regering.\nDat kennis geneem word dat 3 miljoen hektaar beskikbaar is vir die verbouing van sojabone in Suid-Afrika.\nVordering: Internasionale cultivarproewe – verslag\n(Besluit 12.4.1 van die Sojawerkgroepnotule van 10 Maart 2010)\nDaar word kennis geneem van die dokument "Verslag: Besoek aan die sojaboonproewe 23 tot 26 Februarie 2010". Die Voorsitter sê die finale verslag oor die buitelandse proewe sal einde Julie, begin Augustus beskikbaar gestel word.\n(Besluit 13.2.1 van die Sojawerkgroepnotule van 10 Maart 2010)\nDie Voorsitter sê LinkSeed is die grootste plaaslike saadmaatskappy wat sojabone verkoop, en is die bydrae wat hulle lewer tot die plaaslike sojabedryf van onskatbare waarde. Hy noem dat daar voortdurend nuwe verwikkelinge in die sojasaadmark kom, en het die PNS dit goed gedink om Mnr Herbst te nooi om die Sojawerkgroepvergadering toe te spreek oor dit wat tans in die bedryf aan die gang is, en dit wat op die horison is waarna uitgesien kan word. Hy stel Mnr Herbst aan die woord.\nMnr Herbst bedank die PNS vir die uitnodiging, en die geleentheid om die lede in te lig oor dit waarmee LinkSeed besig is in die sojabedryf. Hy sê dit is deesdae 'n duur proses om 'n sojabooncultivar te teel, en is baie werk verbonde aan die uiters delikate proses.\nMnr Herbst verskaf 'n kort oorsig oor LinkSeed, wat 'n privaatmaatskappy is, in mielies en sojas spesialiseer, en ook 'n klein sonneblomteelprogram in Argentinië het. Hy sê 'n molekulêre laboratorium is onlangs op die been gebring, om ondersteuning te bied aan die navorsers.\nMnr Herbst noem dat LinkSeed sojas beskou as die koning van wisselbougewasse. Hy sê LinkSeed se genebron word uitgebrei deur die inkorporering van genetiese materiaal, wat wêreldwyd bekom word. Hy verduidelik welke aksies betrokke is by die ontwikkeling van 'n sojabooncultivar, en sê die persentasie suksesvolle kruisings is tussen 5 en 25%. Hy sê voor kruising word die skenkerouers selekteer, en word geselekteer vir omgewingsaanpassing, planttipe, planthoogte, groeilengte en siekteweerstand. Hy noem dat vaardigheid en geduld 'n voorvereiste is vir suksesvolle sojaboonkruisings.\nMnr Herbst verduidelik dat verskillende blaar- en blomtipes in die volgende F2-uitplantings sal voorkom, word die saad vermeerder, en word die saad wat geoes word, in vier verskillende blokke geplant. Hy sê in daardie vier blokke, moet geselekteer word vir planttipe, blaartipe, peulhoogte, verskillende siektes en blomkleur. Hy noem dat kiemkragtigheid na die oesproses in die F2- en F3-stadium getoets word, aangesien groeikragtigheid 'n toenemend belangrike rol begin speel by sojas, veral op verskillende grondtipes. Hy verduidelik voorts welke stappe gevolg word om die sojaplante suiwer te ontwikkel vir die volgende suksesvolle cultivar.\nMnr Herbst benadruk dat goeie entstof noodsaaklik is, veral in sanderige gronde, of op lande waar sojas nie voorheen geplant is nie. Hy sê cultivars word ook getoets om te bepaal hoe hulle op sekere toedienings reageer. Hy noem dat LinkSeed bevind het dat 'n sekere maatskappy se entstof ver uitstaan bo ander in die mark.\nMnr Herbst noem dat LinkSeed ook tans besig is met materiaal wat vanuit Amerika bekom is, wat weerstand het teen ander tipes onkruiddoders, wat vooropkoms aangewend word.\nMnr Herbst verskaf 'n uiteensetting van LinkSeed se pyplynprodukte. Hy sê al die nuwe cultivarnommers sal voortaan volgens dieselfde stelsel toegeken word. Hy noem as voorbeeld dat die ses in die cultivarnommer LS 6014 aandui dat dit 'n LinkSeedcultivar is, die nul of die cultivar bepaald of onbepaald is, met 'n gelyke getal wat altyd aandui dat die cultivar onbepaald is. Hy sê die een in die cultivarnommer dui aan dat dit 'n smal blaarcultivar is, met ewe getalle wat breëblaarcultivars aandui. Hy noem dat die laaste syfer aandui tot welke groep die cultivar behoort, en dui die vier in hierdie geval aan dat dit 'n vinnige cultivar is.\nMnr Herbst noem dat twee nuwe cultivars in groep vier in die huidige jaar geregistreer gaan word. Hy sê die cultivars gee 'n ses tot sewe persent opbrengsverhoging. Hy meld dat LinkSeed voorkeur gee aan noublaarcultivars, aangesien die plante minder gebruik maak van water. Hy noem dat die markgeneigdheid na vinniger tipe cultivars is, aangesien tussen 90 en 95% sclerotiniabesmetting vermy word, deurdat van die cultivars baie vinnig peule vorm en vul.\nDie Voorsitter stel die geleentheid vir vrae. Dr Dreyer verneem of teling wêreldwyd neig na noublaarcultivars. Mnr Herbst verduidelik dat die internasionale tendens na vinniger cultivars is, en word gepoog om die cultivars in dieselfde opbrengsstandaard te bring as groep ses en sewe. Hy sê die probleem met groep vier is dat dit moelik is om peulhoogte te kry, maar word gepoog om peulhoogte geneties te manipuleer.\nDr Dreyer verneem na die rol wat blaarkleur speel. Mnr Herbst noem dat een van LinkSeed se cultivars, wat baie donkerder blare het as die ander, verreweg minder blaarsiektes gekry het as enigeen van die ander cultivars. Hy sê die cultivar is geënt met entstof wat ingebring is vanaf Argentinië, en is dit nie duidelik of die blaarkleur beïnvloed is deur daardie entstof nie.\nDr De Kock verneem na die moontlikheid van basterteling by sojabone. Mnr Herbst sê dié moontlikheid word tans nagevors by die Universiteit van Illinois, maar voeg by dat geen sukses tot dusver behaal is nie. Hy verduidelik op navraag van Mnr Farr dat die proteïen- en olie-inhoud van sekere cultivars verhoog is, weens toegang tot internasionale materiaal.\nMnr Potgieter verneem na die moontlikheid om sojaslagspreukadvertensieborde by LinkSeed se cultivarproewe aan te bring. Mnr Herbst noem dat LinkSeed alreeds in die proses is om só 'n aksie te loods. Hy sê foto's is geneem, wat hopelik op die borde vertoon kan word, en word beplan om die slagspreuk "Koning van wisselbougewasse" te gebruik. Die Voorsitter spreek sy tevredenheid hieroor uit. Mnr Potgieter verneem na die moontlikheid om in mieliepromosie-artikels die waarde van sojabone as 'n wisselbougewas te noem. Mnr Herbst noem dat hy reeds 'n artikel geskryf het oor die voordele van sojas as wisselbougewas. Hy sê LinkSeed poog om 'n realistiese benadering te volg.\nMnr Roos sê daar is tydens een van die Sojadinkskrums genoem dat soja-opbrengste beperk word deur die aantal blommetjies wat afspeen. Hy verneem of vordering al behaal is om afspening te beperk. Mnr Herbst noem dat afspening plaasvind sodra stremming voorkom, maar hou veral sojacultivars met onbepaalde groeiwyse aan met blom, al vind peulvorming plaas. Hy verduidelik dat cultivars met bepaalde groeiwyse ophou blom, sodra peule begin vorm.\nMnr Herbst sê produsente moet in die huidige produksiejaar uiters versigtig wees om graan terug te hou en dié as saad te gebruik in die volgende produksieseisoen. Hy noem dat sojaboonsaad wat vog gekry het, swel en krimp, swel en krimp, en dat dit die ontkieming van saad met 60 na 70% beïnvloed.\nDr Dreyer verneem of die meeste molekulêre merkers reeds geïdentifiseer is. Mnr Herbst noem dat Dr Fourie hom 'n paar jaar gelede versoek het om met die merkerontwikkeling vir sojabone te help. Hy sê Drs Fourie en Mienie het alreeds sekere merkers vir aalwurm identifiseer. Hy meld egter dat geen merkers vir roes nog identifiseer is nie.\nDr De Kock bedank Mnre Herbst en Le Roux vir die inset wat hulle gelewer het. Hy spreek die hoop uit dat LinkSeed sal voortgaan om goeie cultivars te ontwikkel, en sê die PNS sal, waar moontlik, die nodige ondersteuning bied, sodat die sojabedryf verder kan uitbrei.\nDie Voorsitter noem dat BASF 'n voorlegging sal lewer oor die Agcelence-produkreeks tydens die Sojawerkgroepvergadering van 27 Julie. Dr De Kock noem dat die produk die gewas langer groen hou, en ook opbrengs kan verhoog. Hy sê Mnr Kip Cullers, wat die rekord hou vir die hoogste sojaboonproduksie van 10,2 ton per hektaar, het van dié middel gebruik gemaak.\nDat kennis geneem word dat BASF 'n voorlegging sal lewer oor die Agcelence-produkreeks tydens die Sojawerkgroepvergadering van 27 Julie.\nDie datum van die volgende vergadering van die Sojawerkgroep word bevestig as 27 Julie 2010.\nDie Voorsitter bedank die teenwoordiges vir insette gelewer. Hy wens die lede 'n voorspoedige rit na hul onderskeie tuistes toe, en verdaag die vergadering om 13:45.


GEBEDSFLITS: Skoolkinders in Nigerië ontvoer - Geopende Deure\nOp die Frontlinies Nuus vanuit die Veld GEBEDSFLITS: Skoolkinders in Nigerië ontvoer\nIn die vroeë oggendure van gisteroggend het onbekende rowers die Government Science College in Kagara, Nigerstaat, Nigerië bestorm. Daar was 650 kinders by die skool toe die aanval plaasgevind het.\nMuhammad Sani Idris, ŉ woordvoerder vir die Nigerstaat Regering, het per telefoon aan die AFP nuusagentskap vertel: “Hulle het 42 mense ontvoer. Hulle het 27 kinders saam met drie onderwysers gevat. Een van die leerlinge is doodgemaak. Hulle het ook 12 familielede van die onderwysers ontvoer.”\nPresident Muhammadu Buhari het aan sekuriteitsmagte die opdrag gegee om ŉ reddingsplan in plek te stel. Terwyl dit nog nie duidelik is wie vir die ontvoering verantwoordelik is nie, word daar aangeneem dat kriminele bendes, ook bekend as struikrowers, agter die aanval sit.\n“Die onvoering van Christene en gematigde Moslem-burgers deur radikale Islamitiese groepe, asook die onvoering vir lospryse, word beskou as ŉ inheemse siekte van noordelike Nigerië. Dit het ŉ alledaagse verskynsel geword. Weens die onvoldoende beskerming van die regering se sekuriteitsmagte, word burgers, veral kinders, blootgestel aan kommerwekkende vlakke van gevaar en trauma wat onmiddellike en langtermyn skade gaan berokken aan die Nigeriese samelewing.\n“Daadwerklike aksie is nodig vir Nigerië en haar internasionale vennote om die veiligheid van burgers en die beskerming van almal, ongeag van hul ras, geslag of geloof, te verseker,” meen Jo Newhouse*, woordvoerder van Geopende Deure sub-Sahara Afrika.\nHierdie ontvoering het plaas gevind slegs twee dae voor die derde herdenking van Leah Sharibu en die 109 meisies se ontvoering vanaf Dapchi in Yobestaat deur Boko Haram op 19 Februarie 2018. ŉ Maand na die voorval is al die oorlewendes, behalwe Leah (wat op daardie stadium 14-jaar oud was) vrygelaat. Sy het in aanhouding gebly omdat sy geweier het om na Islam oor te skakel.\nTwee maande gelede, is 340 seuns van hul skool in Kankara, Katsina-staat onvoer en ŉ week later vrygelaat.\nVier jaar voor hierdie insidente, in April 2014, het Boko Haram byna 300 vroulike leerlinge van Chibok, Borno, ontvoer. 112 van daardie meisies is steeds in aanhouding.\nSluit by ons aan in gebed op die vooraand van Leah Sharibu se ontvoeringsherdenking:\nBid vir die veilige vrylating van hierdie nuwe gevangenes, en dat die Here hulle fisies en emosioneel sal beskerm terwyl hulle deur hierdie situasie leef.\nBid vir wysheid dat die regeringsmagte hul vrylating sal verseker, asook vir wysheid om te bepaal wat die beste manier sal wees om burgers teen kwaadstokers te beskerm.\nBid vir vernuwe omsigtigheid en deurbrake in hul onderhandelings vir die vryheid van die oorblywende Chibok-meisies, Leah Sharibu en talle ander wat steeds in aanhouding is.


Diens - Guangxi G&M Enterprise Management Co., Ltd.\nIn die eerste plek het ons 30 jaar produksie-ervaring in diamantsnymes, sodat ons die hoë gehalte van ons produkte kan verseker. Dan kan ons OEM- of ODM-dienste lewer, volgens u spesifieke vereistes om die produkte vir u te lewer. u probleme ondervind met die gebruik van ons produkte, kontak ons asseblief direk en ons sal dit aanlyn vir u beantwoord.\nOns ingenieurs wil graag met u kommunikeer oor die tegniese probleme; u is welkom om vrae oor ons produkte te stel, ons sal dit met u bespreek sonder voorbehoud. Kontak ons ingenieurspan as u hulp nodig het.\nWanneer ons ons kliënte ontmoet, is ons altyd entoesiasties. Met 'n ernstige en verantwoordelike werkshouding help ons ons kliënte om probleme op te los, sodat hulle probleme kan vermy en moeite kan bespaar in die verkrygingsproses. Van die aanvanklike kwotasie tot die finale inklaring, heg ons baie belang aan elke skakel om te verseker dat die transaksie vlot verloop. Buitendien sal ons professionele verkoopspan ons klante help om hul tyd te bespaar. Ons is seker dit is die hoofrede waarom u ons kies .


Jun 2018 – Die Ervare Bruid se raad\nLyk op jou mooiste op jou troudag – raad van ‘n dieetkundige\nAs jy lees dieet advies vir jou troudag, dink mens dadelik aan raad vir vinnige gewigsverlies. Maar 'n gesonde dieët gaan oor baie meer as 'n getal op die skaal. Jou verloofde het jou lief nes jy nou lyk -…\nWyn en vonkelwyn– hoe om vir jou troue slim te koop\nAlgemeen, Beplanning, DIY, Raad\nAlhoewel ek 'n glasie wyn terdeë geniet, is ek geen kenner. Ek het dus bietjie navorsing gedoen oor watter wyn en vonkelwyn die beste aftrek gaan hê by die meeste van jou gaste, jou disse en seisoen van jou troue…\nResensie: Kuthaba Bush Lodge – Nylstroom\nEk is self getroud, het al verskeie troues bygewoon, en 'n paar van die mense wat saam met my werk aan hierdie blog het al self getrou en kan ook uit eerstehandse ondervinding praat. Ons wil dus bruide graag blootstel…\n12 Tips om ‘n kalm bruid te wees en jou troudag te geniet…\nDie troubeplannings-proses en die troudag self kan vir baie bruide stresvol wees. Jy wil basies die beste partytjie van jou lewe gooi, vir 'n groot groep mense, op ‘n begroting! Daar is SO baie dinge om aan te dink en…


Framboos Ketone Plus - Slimming pil 2012 - Gewigsverlies\nFramboos Ketone Plus | Gewigsverlies\nFramboos Ketone Plus : Dr Oz se gewigsverlies produk Formule hersien Slim Health Store.\nProduk Naam : Framboos Ketone Plus.\nproduk Bestanddele : Framboos Ketone, Afrikaanse Mango 36:1 uittreksel, Acai Berry Extract\n4:1 25.00, Groen tee uittreksel, Appelasyn Powder, kelp,\nkafeïen BP, pomelo, pektien, resveratrol,ens.\nJa, Framboos Ketone Plus is geskik vir vegetariërs sowel as nie-Vegetariërs\nproduk Ranking : Aanbeveel deur Dr Oz, Hoogste verkoper gewigsverlies pil 2012.\nNieu-Seeland, & Die hele wêreld.\nproduk Webwerf : https://www.slimhealthstore.com/weight-loss/raspberry-ketone-plus\nproduk prys : $31, Framboos Ketone Plus 1 maand Verskaf ( 60 pille).\nProduk Best Offer : Framboos Ketone Plus 3 maande Verskaf ( 180 kapsules) .\nAanbieding Prys : $85. Oorspronklike prys: $188.\nVir meer inligting oor Framboos Ketone Plus Weet, Besoek Framboos Ketone Plus Bestel Page via beeld hieronder\nLees meer oor basiese bestanddele van Framboos Ketone Plus via Framboos Ketone Bestanddele Image skakel hieronder.\nHi, en dankie vir die hersiening van Framboos Ketone Plus. Dit gekoop het vir 50% Afslag in Sydney, Australië.\nJy het 'n slim besluit gemaak in die koop van Framboos Ketone Plus. Jy moet jou bottel van Framboos Ketone Plus ontvang. so, Begin om gewig te verloor & nie laat ons weet oor jou vordering.\nKan jy kontak my as ek nie weet wat Framboos Ketone Produk koop???\nBaie dankie Gina.\nFramboos Ketone Plus is ongetwyfeld die beste gewigsverlies pil beskikbaar in die mark. so, Jy is op die regte pad, Koop dit & begin verloor dat oortollige gewig….\nHi, Ek daaglikse oefensessie op vet verlies aan buik deel met behulp van hurk thusrt en kardio oefening program. Hier is my vraag is? Hoeveel tyd het om oefensessie per dag met hierdie oefeninge om te verloor vet fastly en draai my abs in ses pak geruk in ses maande van tyd?asseblief.\nFramboos Ketone Plus is 'n doeltreffende gewigsverlies aanvulling. maar, jy is op soek na bou 6 pak op dieselfde tyd.\nHydroxycut is een so 'n gewigsverlies produk wat beide jou behoeftes kan bevredig. Jy moet beslis probeer dit. Moenie raadpleeg jou dokter.\nNadat hy immensly swaar vir 'n geruime tyd, Ek het eintlik het iets daaromtrent. Ek het nou amper verloor 80 pond. Thnks vir Framboos Ketone Plus en Slim Health Store…..\nBaie geluk Tiffany,\nJy het Framboos Ketone Plus en Slim Health Store gemaak Proud. asseblief, deel van jou daaglikse roetine, dieet plan en oefening skedule met ons en help ander doen dit so goed.\nDankie vir die Vrystaat bottel Framboos Ketone Plus SlimHealthStore.com\nHoop jy geniet jou vrye bottel van Framboos Ketone Plus. Laat weet ons asseblief oor jou ervaring met Framboos Ketone.\nVir ons ander kliënte, Klik Hier vir meer inligting oor gratis bottel aanbod weet.\nHey net 'n vraag wat ek sien op ander terreine van die bestanddele is 100 mg vir appelasyn poeier, kelp, Afrikaanse Mango uittreksel en resveratorol en net 25 mg vir pomelo & kafeïen.\nis dit normaal? en 150 mg per framboos keytone.\nis die 100 mg 'n bietjie hoog vir al die ander bestanddele?\nEk is seker die ander terreine het jy nie korrekte inligting te gee oor Framboos Ketone. Framboos Ketone Plus is 'n uitstekende mengsel van natuurlike bestanddele in 'n beter verhoudings. Ek sou aanbeveel besoek aan ons Framboos Ketone Bestanddele Page vir Beste informarion op Bestanddele.\nWens U Alle d Beste,\nEk het nog altyd 'n fan van framboos ketone is, hulle werk goed doen om gewig te verloor en selfs gehelp toe ek gaan deur arbeid. 'N Groot produk met baie voordele. Laagste prys wat ek gesien het is op Amazon natuurlik, maar dit is in poeier vorm, Met minder Working vermoë. Ek sou sê die toename in energie is die meeste n noodsaaklikheid en ek is af 2.5 pond met jou Framboos Ketone Plus…Dit is in minder as 'n week, 6 dae om presies te wees. Baie goed vir my liggaam tipe!\nStem saam met jou Jackie,\nbetaal $31 keer is beter as om 12-15 USD verskeie kere. Ons Framboos Ketone Plus is gemeng met bestanddele soos framboos ketone, Afrikaanse Mango, acai berry ,druiwe ens….Lees ons Product Review bo vir alle inligting oor Framboos Ketone Plus.\nHoekom is die prys van $12.00 op die Dr. Oz wys so anders as die prys hier aangehaal?\nDr Oz in sy TV-show het ons vertel van 'n paar spesialiteite van Framboos Ketone. Sy True dat hy het die prysklas tussen $12-$20. maar, Jy sal Framboos Ketone nie by dié lae pryse oral. Ons het baie winkels verkoop framboos poeier gesien teen dieselfde prys van 12-20 dollar. maar, dat Powder jy nooit kan help met gewigsverlies.\nTerwyl ons bied jou Genuine Framboos Ketone Plus gewigsverlies pille. Dit kos jou $31. maar, Framboos Ketone Plus is in die vorm van Pills, 2 Pille 'n dag.\nso, weg te hou van wat Framboos Powder Scam. Slegs Koop Framboos Ketone Plus dieet pille.


Marley & Me - Guides - 2021\nHierdie film is gebaseer op die boek met dieselfde naam en weerspieël dit baie noukeurig. Dit is 'n sagte verhaal oor 'n tydperk in die lewens van die Grogans. John (Owen Wilson) en Jenny (Jennifer Anniston) Grogan is koerantverslaggewers en is gelukkig getroud. Na 'n paar jaar noem Jenny die idee om ouers te word. John oortuig haar dat dit die beste sou wees om eers 'n hond te kry.\nGaan Marley in, die wêreld se slegste hond. Marley is 'n groot, vriendelike en onreëlmatige labrador. Hy is heeltemal onlosmaakbaar, kou alles, huil as daar donderstorms is, klop oor mense en dinge, ensovoorts. Daar is egter iets aangenaam aan hom. Al dryf hy hulle tot afleiding, is hulle lief vir hom. Hy is daar vir die geboorte van hul kinders, oorleef die verhuising van Florida na Philadelphia en bring 'n gevoel van veiligheid in hul lewens. Hy word deel van 'n gereelde rubriek wat deur John geskryf is, en mense wil graag weekliks oor sy optredes lees.\nDood van 'n familie troeteldier; verhoudings vir volwassenes\nDaar is geen geweld nie, maar daar is 'n paar tonele waar John en Jenny betoog en op mekaar skree.\nDit is onwaarskynlik dat iets in hierdie film 'n kind onder die ouderdom van vyf sal skrik of steur. Die film het egter geen belangstelling vir kinders in hierdie ouderdomsgroep nie.\nKinders in hierdie ouderdomsgroep kan ontsteld wees as Marley sterf.\nDit is onwaarskynlik dat iets in hierdie film 'n kind bo die ouderdom van 13 sal skrik of steur.\nJenny gebruik 'n swangerskapstoetsstel by verskeie geleenthede.\nOp die 40ste verjaardag van John vertel Jenny vir John dat hulle nie oud is nie. Sy trek haar klere uit en hop in die swembad. Ons sien hoe sy van bo af begin haal, en dan sluit John haar by die swembad aan.\nIn verskeie tonele soen John en Jenny. Die implikasie is dat hulle meer wil doen, maar moet werk toe gaan of om die een of ander rede nie kan voortgaan nie.\nDaar is 'n mate van gebruik van stowwe in hierdie film, insluitend John en Jenny wat sjampanje uit 'n bottel drink op hul huweliksnag.\nJohn en Jenny soen hartstogtelik op hul huweliksnag, en wanneer hulle besluit om kinders te probeer kry.\nOp een aand as John en Jenny met vakansie is, beland hulle albei in 'n enkelbed en daar kom baie geknars van die bed af.\nStarbucks en Coca Cola word in hierdie film vertoon of gebruik.\nMarley & Me bevat 'n bietjie growwe taal.\nMarley & Me is 'n eenvoudige verhaal oor 'n gemiddelde gesin en hoeveel 'n troeteldier die gesinslewe kan verryk. Dit gaan ook oor die manier waarop die lewe jou pad kan verras, maak nie saak hoeveel jy beplan nie.\nWaardes in hierdie film wat u met u kinders wil versterk, sluit in lojaliteit, liefde en die belangrikheid van vriende en familie.\nKyk die video: Marley's BEST OF 1,000,000! - Rainbow Six Siege (Oktober 2021).